qundao/data-zh-poetry huggingface dataset:
贺女巫杨倪氏挂匾大厅联
作者：倪星垣
朝代：清
体裁：联

无恒不可作巫，至诚感神，始信南人非谵语；有酒自能醉客，高朋满座，从知北海少空樽。
贺女巫杨倪氏挂匾大门联
作者：倪星垣
朝代：清
体裁：联

代神救世有奇功，仙药灵符，休怪他胡帝胡天，满口喃喃皆法语；献佛借花原众志，醵金赠额，已招得愚夫愚妇，盈庭济济颂仁声。
贺崇浩如七十寿联
作者：倪星垣
朝代：清
体裁：联

两月旧居停，曾叨餐馆；七旬古稀寿，敬祝冈陵。
贺赵树萱婚联
作者：倪星垣
朝代：清
体裁：联

正对菊花谐眷属；本来松雪是神仙。
赠二兄联
作者：倪星垣
朝代：清
体裁：联

闲来沽酒因留客；老去温书为课孙。
赠倪瑞西联
作者：倪星垣
朝代：清
体裁：联

笑我师丹常忘事；羡君张籍不盲心。
赠妓佩珍联
作者：倪星垣
朝代：清
体裁：联

佩玉无瑕人益惜；珍珠有曲蚁能穿。
赠妓佩珍联
作者：倪星垣
朝代：清
体裁：联

佩玉鸣鸾罢歌舞；珍珠翡翠相新鲜。
赠妓佩珍联
作者：倪星垣
朝代：清
体裁：联

佩环映月疑仙子；珍宝如山赠美人。
赠妓佩珍联
作者：倪星垣
朝代：清
体裁：联

佩钦一见如相识；珍重临行嘱再来。
赠妓佩珍联
作者：倪星垣
朝代：清
体裁：联

多情仙解腰间佩；善舞人为掌上珍。
赠妓妙兰联
作者：倪星垣
朝代：清
体裁：联

妙手空空搀侠气；兰言娓娓诉幽情。
赠妓妙兰联
作者：倪星垣
朝代：清
体裁：联

静者心多妙；佳人气若兰。
赠族弟瑞西联
作者：倪星垣
朝代：清
体裁：联

才若丁仪何碍眇；文如左氏不嫌盲。
赠族弟瑞西联
作者：倪星垣
朝代：清
体裁：联

近来不识子都姣；老去犹余师旷聪。
赠李恩波夫妇联
作者：倪星垣
朝代：清
体裁：联

一双夫妇无多产；两月师生有至情。
赠李祺谱联
作者：倪星垣
朝代：清
体裁：联

黄菊乍添彭泽景；青莲自是谪仙人。
赠某医士联
作者：倪星垣
朝代：清
体裁：联

续本草经，重尝百药；读长桑传，洞见一方。
赠某达官联
作者：倪星垣
朝代：清
体裁：联

门出将相文中子；家有孙曾高密侯。
赠王干臣联
作者：倪星垣
朝代：清
体裁：联

不因果报方行善；岂为功名始读书。
赠郑星桥联
作者：倪星垣
朝代：清
体裁：联

任侠遗风同汲黯；渊源家学溯康成。
赠郑星桥联
作者：倪星垣
朝代：清
体裁：联

何氏山林寄游典；灞桥风雪助诗情。
赠郑星桥联
作者：倪星垣
朝代：清
体裁：联

好古家风宗校理；传经世泽仰司农。
赠郑星桥联
作者：倪星垣
朝代：清
体裁：联

疏礼笺诗家学远；能书工画绝才多。
赠郑星桥联
作者：倪星垣
朝代：清
体裁：联

馆开广文传绝艺；门旌通德有遗经。
赠魏恺如联
作者：倪星垣
朝代：清
体裁：联

书能益智须多读；言易招尤要少谈。
赠齐继文联
作者：倪星垣
朝代：清
体裁：联

刻无暇晷秋收候；绰有馀闲晚坐时。
赠齐继文联
作者：倪星垣
朝代：清
体裁：联

收债每推弹铗客；量沙也作唱筹人。
赠齐继文联
作者：倪星垣
朝代：清
体裁：联

无药可能医俗病；养花聊为寄闲情。
赠齐继文联
作者：倪星垣
朝代：清
体裁：联

身无蕴藉诗书气；腹有经营钱谷才。
赵白婚联
作者：倪星垣
朝代：清
体裁：联

夫婿风流比松雪；母家世系溯香山。
赵白婚联
作者：倪星垣
朝代：清
体裁：联

邻结香山联凤侣；家承松雪学鸾书。
遇灾无恙唱戏戏台联
作者：倪星垣
朝代：清
体裁：联

忆哈埠灾疫流行，独吾家具庆团圆，两字平安申竹报；喜榆关轮蹄生入，仗我佛诸多庇佑，十分感激献梨园。
酒店春联
作者：倪星垣
朝代：清
体裁：联

傅相奇才，用作酒醴；周郎雅量，如饮醇醪。
酒店春联
作者：倪星垣
朝代：清
体裁：联

入座莫非诗里客；登楼尽是酒中仙。
酒店春联
作者：倪星垣
朝代：清
体裁：联

十里晓风杨柳岸；一帘春雨杏花村。
酒店春联
作者：倪星垣
朝代：清
体裁：联

君如块垒罗胸，月夜行沽，把酒持螯聊自遣；我本英雄落魄，风尘溷迹，当垆著犊亦何嫌。
酒店春联
作者：倪星垣
朝代：清
体裁：联

岂有鸩人羊叔子；原为涤器马相如。
酒店春联
作者：倪星垣
朝代：清
体裁：联

引类不知何水部；呼朋惟识董糟邱。
酒店春联
作者：倪星垣
朝代：清
体裁：联

把盏临风骚客酒；举杯邀月谪仙诗。
酒店春联
作者：倪星垣
朝代：清
体裁：联

拨瓮馀香浮竹叶；开樽春色绽梨花。
酒店春联
作者：倪星垣
朝代：清
体裁：联

红杏一帘寒食雨；绿杨十里酒旗风。
酒店春联
作者：倪星垣
朝代：清
体裁：联

自来造酒推仪狄；何以解忧惟杜康。
酒店春联
作者：倪星垣
朝代：清
体裁：联

酒鱼携客东坡赋；裘马呼儿太白诗。
门联
作者：倪星垣
朝代：清
体裁：联

不识三民新主意；无忘千乘旧家风。
门联
作者：倪星垣
朝代：清
体裁：联

姜桂之性老愈辣；松柏有心寒不凋。
门联
作者：倪星垣
朝代：清
体裁：联

家承千乘箕裘远；春到三阳雨露新。
门联
作者：倪星垣
朝代：清
体裁：联

带经而锄先世业；请学为圃古贤风。
门联
作者：倪星垣
朝代：清
体裁：联

废除旧历行新历；希冀今年胜去年。
门联
作者：倪星垣
朝代：清
体裁：联

经学渊源宗御史；天怀迂阔溯云林。
集句对联
作者：倪星垣
朝代：清
体裁：联

平生当著几两屐；会须一饮三百杯。
集字对联
作者：倪星垣
朝代：清
体裁：联

为同人介寿；乐大有书年。
集字对联
作者：倪星垣
朝代：清
体裁：联

书城厚集贤人府；酒国宏开学士兵。
集字对联
作者：倪星垣
朝代：清
体裁：联

书山有约造其极；学海无穷得所归。
集字对联
作者：倪星垣
朝代：清
体裁：联

事大如天，心坦如地；日长于岁，人静于山。
集字对联
作者：倪星垣
朝代：清
体裁：联

人能修德即修福；道可济世方济人。
集字对联
作者：倪星垣
朝代：清
体裁：联

仁里名高，礼门德峻；书城日永，酒国春长。
集字对联
作者：倪星垣
朝代：清
体裁：联

仁风扬海内；皎月集天中。
集字对联
作者：倪星垣
朝代：清
体裁：联

传家安有长生道；经国终为不朽人。
集字对联
作者：倪星垣
朝代：清
体裁：联

传经学道有终始；居家待人无后先。
集字对联
作者：倪星垣
朝代：清
体裁：联

传经远式文中子；好学多称卫武公。
集字对联
作者：倪星垣
朝代：清
体裁：联

修善方为福；行仁即是天。
集字对联
作者：倪星垣
朝代：清
体裁：联

倾心常在师儒善；乐事无如子弟贤。
集字对联
作者：倪星垣
朝代：清
体裁：联

元为善之长；文是国之华。
集字对联
作者：倪星垣
朝代：清
体裁：联

先德传经勤以乐；高年好道寿而安。
集字对联
作者：倪星垣
朝代：清
体裁：联

六经而后无文字；三代之前有德功。
集字对联
作者：倪星垣
朝代：清
体裁：联

前生好酒李学士；异代善书颜鲁公。
集字对联
作者：倪星垣
朝代：清
体裁：联

和平自造家人福；仁厚尝闻长者风。
集字对联
作者：倪星垣
朝代：清
体裁：联

和风甘雨升平世；智水仁山道义门。
集字对联
作者：倪星垣
朝代：清
体裁：联

和风生柳上；甘露集林端。
集字对联
作者：倪星垣
朝代：清
体裁：联

圣经贤传无奇行；益友严师有至情。
集字对联
作者：倪星垣
朝代：清
体裁：联

士有德功真不朽；人无城府自能贤。
集字对联
作者：倪星垣
朝代：清
体裁：联

士有秘书尝自赏；人无真品不为贤。
集字对联
作者：倪星垣
朝代：清
体裁：联

好书悟后月同朗；美酒尝时喜自生。
集字对联
作者：倪星垣
朝代：清
体裁：联

子孙和乐家无事；卿士贤明国有人。
集字对联
作者：倪星垣
朝代：清
体裁：联

学书不为名垂后；行事多称和待人。
集字对联
作者：倪星垣
朝代：清
体裁：联

学出清秘阁；文传道德经。
集字对联
作者：倪星垣
朝代：清
体裁：联

学无畔岸深于海；书有会归崇若山。
集字对联
作者：倪星垣
朝代：清
体裁：联

守道始为卿士选；传家犹乐子孙贤。
集字对联
作者：倪星垣
朝代：清
体裁：联

安居无事真为乐；好学多能始是贤。
集字对联
作者：倪星垣
朝代：清
体裁：联

寿介同人喜日永；年书大有国光长。
集字对联
作者：倪星垣
朝代：清
体裁：联

州里称盛德；时代发高文。
集字对联
作者：倪星垣
朝代：清
体裁：联

平生好酒德无乱；终日学书勤有功。
集字对联
作者：倪星垣
朝代：清
体裁：联

度不可思议；现绝大光明。
集字对联
作者：倪星垣
朝代：清
体裁：联

待人和平，传家仁厚；内训子弟，出事公卿。
集字对联
作者：倪星垣
朝代：清
体裁：联

德仪无乱好行酒；词翰能工兼学书。
集字对联
作者：倪星垣
朝代：清
体裁：联

德能行远是为善；道不异人长率真。
集字对联
作者：倪星垣
朝代：清
体裁：联

德行远追颜子乐；文词终是远公清。
集字对联
作者：倪星垣
朝代：清
体裁：联

情田坦白无如我；心地光明大有人。
集字对联
作者：倪星垣
朝代：清
体裁：联

情田当种善；福地自生祥。
集字对联
作者：倪星垣
朝代：清
体裁：联

愿同终日赏清酒；乐有故人赠异书。
集字对联
作者：倪星垣
朝代：清
体裁：联

我心绝不在金紫；人道当思济赤苍。
集字对联
作者：倪星垣
朝代：清
体裁：联

文史多经名士赏；芝兰自是善人居。
集字对联
作者：倪星垣
朝代：清
体裁：联

文名日盛喜兰长；邪行多为茂草生。
集字对联
作者：倪星垣
朝代：清
体裁：联

文能华国追先达；春善迎人保太和。
集字对联
作者：倪星垣
朝代：清
体裁：联

明月清风无尽藏；高山流水有知音。
集字对联
作者：倪星垣
朝代：清
体裁：联

月比光明，山比清静；海有注纳，川有会归。
集字对联
作者：倪星垣
朝代：清
体裁：联

有为有守真名士；无好无能是异人。
集字对联
作者：倪星垣
朝代：清
体裁：联

有人介寿为春酒；无事随时学草书。
集字对联
作者：倪星垣
朝代：清
体裁：联

有品始为真道学；无功自愿不公侯。
集字对联
作者：倪星垣
朝代：清
体裁：联

深得山林趣；静观天地心。
集字对联
作者：倪星垣
朝代：清
体裁：联

生好贤人酒；家传异代书。
集字对联
作者：倪星垣
朝代：清
体裁：联

礼以为门，仁以为里；勤而不德，和而不同。
集字对联
作者：倪星垣
朝代：清
体裁：联

祥光生福地；理趣集情天。
集字对联
作者：倪星垣
朝代：清
体裁：联

禅心悟后清于水；学业深时静若山。
集字对联
作者：倪星垣
朝代：清
体裁：联

秦碑字识琅琊篆；汉代文传太史书。
集字对联
作者：倪星垣
朝代：清
体裁：联

经称隋代文中子；功是汉家关内侯。
集字对联
作者：倪星垣
朝代：清
体裁：联

自居不后能文士；同好尤多识字人。
集字对联
作者：倪星垣
朝代：清
体裁：联

观心水月有真趣；息虑山林无俗尘。
集字对联
作者：倪星垣
朝代：清
体裁：联

识远学精三代品；人贤酒美四时春。
集字对联
作者：倪星垣
朝代：清
体裁：联

识量不居三代后；文词远出六经前。
集字对联
作者：倪星垣
朝代：清
体裁：联

谈论生风，观瞻仰日；心情若水，道德如山。
集字对联
作者：倪星垣
朝代：清
体裁：联

贤士家居芝有阁；清时国史凤书元。
集字对联
作者：倪星垣
朝代：清
体裁：联

道大方无我；学成可济人。
集字对联
作者：倪星垣
朝代：清
体裁：联

道心清静词皆妙；世事通明识益超。
集字对联
作者：倪星垣
朝代：清
体裁：联

金玉其声，日月其彩；仁义为友，道德为师。
集字对联
作者：倪星垣
朝代：清
体裁：联

门多弟子文名远；家有孙曾乐事多。
集字对联
作者：倪星垣
朝代：清
体裁：联

随时行乐赏清酒；终日无为好异书。
集字对联
作者：倪星垣
朝代：清
体裁：联

韶光大好是三月；元德犹能兼四时。
魏氏立碑贺喜联
作者：倪星垣
朝代：清
体裁：联

寿域傍滹沱，阡表长留，几曲河流同万古；大名传魏国，英灵永护，一行姓字炳千秋。
鲁丰珠宝店联
作者：倪星垣
朝代：清
体裁：联

鲁国儒生，无妨货殖；丰京善政，不为市征。
鲁丰珠宝店联
作者：倪星垣
朝代：清
体裁：联

鲁璧秦球，丰亨预兆；珠宫贝阙，宝藏皆兴。
齐德林四子新婚大厅联
作者：倪星垣
朝代：清
体裁：联

两姓缔良缘，看今朝乐奏和鸾，礼成奠雁；一堂开喜宴，羡连日容娴振鹭，情切维驹。
齐德林四子新婚大门联
作者：倪星垣
朝代：清
体裁：联

姻好缔朱陈，学界文人，合配名门淑媛；芳徽景梁孟，兰房喜气，恰迎桂苑春风。
齐德林四子新婚小门联
作者：倪星垣
朝代：清
体裁：联

世界共和，造端乎夫妇；闺门同志，以御于家邦。
齐德林四子新婚小门联
作者：倪星垣
朝代：清
体裁：联

位列西阶明著代；樽开北海喜延宾。
齐德林四子新婚小门联
作者：倪星垣
朝代：清
体裁：联

荇菜洲边求淑女；桂花香里贺新郎。
齐德林四子新婚小门联
作者：倪星垣
朝代：清
体裁：联

貌比琼英花并艳；香蜚金粟月长圆。
齐德林四子新婚待客厅联
作者：倪星垣
朝代：清
体裁：联

之子赋宜家，喜溢兰闺花似锦；主人能醉客，香飘桂苑酒如泉。
齐德林四子新婚待客厅联
作者：倪星垣
朝代：清
体裁：联

座列珊瑚，画盏遍斟金谷酒；筵开玳瑁，新歌喜唱玉台诗。
齐德林四子新婚联
作者：倪星垣
朝代：清
体裁：联

双十佳节喜初逢，看一双儿女，双宿双飞，他年双璧孪生，定咏螽斯衍家庆；三五中秋欣未远，邀二三朋侪，三揖三让，此日三星在户，且歌鱼丽佐宾筵。
齐德林四子新婚联
作者：倪星垣
朝代：清
体裁：联

花烛蔼祥雯，留双十节纪念尾声，移为家庆；桂轮耀馀彩，赓三五夜霓裳旧曲，宴尔新婚。
齐氏父母立碑妻病还愿唱戏坟上碑亭联
作者：倪星垣
朝代：清
体裁：联

遗迹长存，万古青山鸿印爪；英名不泯，一抔黄土豹留皮。
齐氏父母立碑妻病还愿唱戏大厅联
作者：倪星垣
朝代：清
体裁：联

菊径延宾，看此日楚楚衣冠，大有勒铭奇才，医国妙手；梨园奏曲，听连朝纷纷丝管，共祝贞珉永寿，慈宇长春。
齐氏父母立碑妻病还愿唱戏大门联
作者：倪星垣
朝代：清
体裁：联

矢愿本虔心，忆曩日表阡有待，祈病得痊，报德愧愆期，留与今朝衍家庆；来游皆雅士，问何人绝妙题词，更生称贺，锡光承厚爱，谨将古乐佐宾筵。
齐氏父母立碑妻病还愿唱戏戏台联
作者：倪星垣
朝代：清
体裁：联

家庭庸行即传奇，纪先德，永慈晖，孝思本无穷，演成菊部新词，优孟衣冠足一世；社会庄言皆雅乐，表阡文，祷神疏，精光应不泯，谱入梨园妙曲，旗亭风月亦千秋。
齐氏父母立碑妻病还愿唱戏神棚联
作者：倪星垣
朝代：清
体裁：联

有道碑森立如林，惟凭菊部新腔，奉扬先烈；无妄疾喜占勿药，仰藉梨园妙伎，恭迓天庥。
新正拜先茔还过文溪亭即目
作者：倪望重
朝代：清
体裁：七言绝句

山隈远出又林隈，夕气初浓上慕回。惟有野棠花较早，垂垂亭外路旁开。
游飞锡庵
作者：倪望隆
朝代：清
体裁：七言绝句

雨意阁云山路阴，春光寂寂恰难寻。遥听梵响趋兰若，落地桃花已寸深。
荔枝船
作者：倪本毅
朝代：清

中冠从今重入闽，连根移入上林春。朱盆到日迎风熟，绿树依栏带露新。自是远臣崇土贡，早知圣世等常珍。差船不用催程紧，五月炎歊满水滨。
诸葛洞
作者：倪本毅
朝代：清

万山如奔马，到此一水束。两岸绝壁相对峙，巨石中涌疑虎伏。雷轰电骇浪花溅，水势争与石势触。石怒水号两不让，阴云惨淡生觳觫。楚南估客不敢上，千帆夜泊沅溪曲。负戴纷纷越山岭，崎岖恍如蚁缘木。瞿塘滟滪古绝险，轩然大波高于屋。龙骧万斛日经过，怪此汹涌断往复。崔巍古庙覆苍苔，居人争伺溪洞开，呜呼诸葛何时来。
写怀
作者：倪梁
朝代：清
体裁：七言律诗

猖狂不觉入春深，辜负流光空自吟。壮志已虚残夜梦，新诗时写故人心。偶探山水闲搜古，悔逐风尘误到今。潦倒此生供一笑，神仙功业两难寻。
重九
作者：倪梁
朝代：清
体裁：五言律诗

菊酒饮方醺，登高欲卧云。避灾桓处士，落帽孟参军。老眼悲秋景，衰颜逐夕曛。茱萸花未插，为怅雁离群。
首夏村庄即事
作者：倪梁
朝代：清
体裁：七言绝句

断虹残雨夕阳斜，麦陇初除好种瓜。小立溪边无个事，微风吹笠落桐花。
中解元后自题门联
作者：倪济远
朝代：清
体裁：联

榜花领袖真惭我；辽海文章大有人。
出门
作者：倪济远
朝代：清

出门西笑望长安，海内无交去住难。送老词章空刻楮，食贫生计且垂竿。河西讴近轻王豹，吴下舂谁寄伯鸾。惆怅一镫秋屋雨，白头吟苦葛衫寒。
去去
作者：倪济远
朝代：清

盲风伏雨日凄其，岸帻镫厨鬓有丝。醒已欲狂何必酒，愁难免瘦不关诗。放衙昼永看山早，学圃春寒种菜迟。去去休论八州督，俸钱新办草堂赀。
古松行
作者：倪济远
朝代：清

祝寿庵中见古松，骨劲似铁皮青铜。天鸡白鹄不愁思，俯视千山凡木空。僧雏袖手不敢抚，恐动鳞爪飞为龙。平生古物经眠窄，孔陵之桧孟庙柏。人间摩顶皆儿孙，地轮盘根太阴黑。今观此松近十围，已觉眼前无物敌。力追秦汉出生面，势刮风雷荡空壁。昔遇鼎湖僧，低头检松子。目光岩下电，枯坐不肯起。欲貌此僧配此松，可惜松存僧老死。呜呼毕宏韦偃绝世无，何时将汝画作图，使汝之寿名山俱。
寓楼题壁
作者：倪济远
朝代：清

烟江帆影压檐低，独上高楼望欲迷。一郡山川晴树外，二分弦索短墙西。晴天荡荡麒麟斗，秋馆沈沈蟋蟀啼。高咏胡床非昔日，不堪重唱《白铜鞮》。
小院
作者：倪济远
朝代：清

小院斜阳入，幽偏爱杖藜。书棚乾落蠹，花坞净眠鸡。客误邻扉帖，僮支破瓮齑。无才与经世，不敢怨途泥。
郁林道中
作者：倪济远
朝代：清

落木荒冈古郁林，刈禾人半故乡音。牛羊影乱寒山暝，饼饵香微野店深。他日归装谁压石，秋风行路怯闻砧。劳官莫说车生耳，仆马痡瘏已不禁。
拟白香山有木诗
作者：倪涛
朝代：清

有木名梧桐，栖凤临清池。朝阳承新色，碧玉拂疏枝。春风及万物，枝叶方荄滋。别类或刺手，花发眩赪姿。浮华惜无实，讹似空参差。排云高百尺，孤立耀后时。知音傥可待，《韶》《雅》夸天资。槃阿厉名节，澍雨敷丹墀。有木盛湖湘，其名赋束楚。同在新蒸中，独以翘楚许。丛生浸以滋，藩触势莫阻。托质非无用，横生未得所。偏不侪梓枌，翻忧害禾黍。或慕坚强性，相依近居处。下趋棘与荆，当路苦徒侣。山樵不可刈，聚类快一炬。
拟白香山有木诗·其一
作者：倪涛
朝代：清

有木名梧桐，栖凤临清池。朝阳承新色，碧玉拂疏枝。春风及万物，枝叶方荄滋。别类或刺手，花发眩赪姿。浮华惜无实，讹似空参差。排云高百尺，孤立耀后时。知音傥可待，《韶》《雅》夸天资。槃阿厉名节，澍雨敷丹墀。
拟白香山有木诗·其二
作者：倪涛
朝代：清

有木盛湖湘，其名赋束楚。同在新蒸中，独以翘楚许。丛生浸以滋，藩触势莫阻。托质非无用，横生未得所。偏不侪梓枌，翻忧害禾黍。或慕坚强性，相依近居处。下趋棘与荆，当路苦徒侣。山樵不可刈，聚类快一炬。
咏梅
作者：倪渊侍
朝代：清
体裁：五言律诗

巡檐欲索笑，莫送一枝来。不管谁家腊，曾无破雪开。香奇防早泄，径窄未宜栽。近日寒殊甚，天心乃放梅。
客中除夕次结苍韵
作者：倪濂
朝代：清

驹影难留住，惊看岁又更。星河低远树，霜柝急高城。旅食乡心切，浮踪世累轻。宁知寒漏下，春已逐愁生。
闻角
作者：倪濂
朝代：清

银汉淡遥空，边声四野同。高城吹早月，孤枕动秋风。地白驱原鹿，云黄断塞鸿。今宵乡思远，砧杵万家中。
雪霁古直结苍过宿旅斋同赋
作者：倪濂
朝代：清

贫巷荒斋寂，荆扉昼掩时。冷吟依宿火，软语把深卮。雪净鸦归晚，泥融马到迟。夜寒眠不稳，烧烛共论诗。
同内赏中秋
作者：倪灿
朝代：清
体裁：七言绝句

一轮明月照金盘，今夕飞觞酒斗宽。为惜姮娥太清寂，几人相对话团圞。
和内游惠山
作者：倪灿
朝代：清
体裁：七言绝句

春风同试二泉茶，沁鼻香生隔涧花。竹几藤床清且雅，果然胜地不繁华。
咏雪
作者：倪灿
朝代：清
体裁：五言律诗

飞霰纷纷集，西风冷趁人。漫天云似玉，匝地树成银。皎洁应无匹，飘扬莫疗贫。不骑驴子背，诗思亦清新。
次韵和内避乱
作者：倪灿
朝代：清
体裁：七言律诗

烽火连连动九秋，赤眉闻说躏常州。家山迢递长年别，骨肉分离几处愁。竖子剖符游釜底，庸臣持节饮刀头。牛衣空作忧时语，回首关河涕泗流。
谒云林公祠即题二首·其一
作者：倪灿
朝代：清
体裁：七言绝句

不是元朝不是明，羲皇以上一先生。芝藤高阁今何在，终古空留清閟名。
谒云林公祠即题二首·其二
作者：倪灿
朝代：清
体裁：七言绝句

清高孤介世无俦，岂独丹青第一流。百尺梧桐攀不易，大名寥廓动千秋。
述怀
作者：倪灿
朝代：清
体裁：七言绝句

大雅曾传玄窍方，吾家遗业有青囊。逢人敢诩回春手，先泽波流自在长。
送乔文衣之剑州
作者：倪灿
朝代：清

渝峡远通涪万水，嘉陵险接阆中山。分符刺史初行部，旧语参军正解蛮。橦布芋田征税薄，青松白鹤讼庭闲。他年更奏殊方绩，应在文翁伯仲间。
卖花声·病中
作者：倪瑞
朝代：清

风过戛帘钩。新恨悠悠。潇潇风雨几曾休。又听孤鸿天外响，闲起离愁。扶病坐高楼。清泪还流。人情反复冷如秋。默对孤灯思往事，总上心头。
眼儿媚·伤春
作者：倪瑞
朝代：清

惜春无计挽春还。寂寞倚栏杆。翠眉懒画，红鸳停绣，绿绮慵弹。满院落红闲未扫，莺燕蹴枝翻。海棠飘艳，梨花飞雪，梅子含酸。
四弟恳予易其名字，子取文王世子语为更名曰克昕，字徵子，因诗以勖
作者：倪瑞璿
朝代：清

人生重贤豪，不在名字美。难以易相方，赤将白自比。岂遂足追配，效颦空复尔。四弟性明慧，翩翩致可喜。世业下相城，生来故家子。先人早弃世，沦落来居此。家毁不谋归，侨寓贫如洗。画获复和丸，提携赖母氏。就傅勤诵读，弱冠终军齿。挺然才气雄，籍甚声华起。尔字与尔名，呼之有年矣。忽然厌旧称，十呼懒一唯。向我索更之，我特不敢诿。文取《世子》篇，义载《大戴礼》。宋郊变宋庠，饮香从此始。名氏新改初，譬若居新徙。努力事葺修，栋梁庶不圮。莫若江南橘，逾淮化为枳。
忆母
作者：倪瑞璿
朝代：清

河广难杭莫我过，未知安否近如何？暗中时滴思亲泪，只恐思儿泪更多。
戏赠山人李老
作者：倪瑞璿
朝代：清

李山人，年已翁，可怜白发颜犹红。矮茅屋是尔宫，青藜杖是尔童。烟霞满怀丘壑卧，夜呼骨痛朝呼饿。戚施举步行逡巡，天意厚汝汝真嗔。汝不见孙膑成名无一足，苻坚快意得半人。
樊大舅客金陵有诗吊方正学先生墓予次其韵
作者：倪瑞璿
朝代：清

金川门入北平军，叔父周公逐嗣君。碧血一区埋十族，青山千古护孤坟。祠依忠烈缘同志，藓蚀碑铭认旧文。樵牧那知青史事，经过也复吊斜曛。
过凌城庙谒古戴二公忠义冢
作者：倪瑞璿
朝代：清

秋风鸣高空，乱峰下斜照。老树枝交天，苍黄覆古庙。入门扪残碑，太息拜遗貌。忆昔明运衰，群盗起聚啸。剿抚两失策，峰虿变虎豹。所过无坚城，苍生任凌暴。二公真人豪，忠贞出天造。金铁冶成心，冰霜厉寒操。贼峰一朝来，矢石躬亲冒。官小誓捐躯，力薄那自料。慷慨互争先，从容共谈笑。燃炮击贼人，天地为震悼。贼用魇魅法，蚁聚蜂屯到。众寡势不当，头断臂犹掉。成仁并取义，日月争光耀。碧血洒平芜，贼马不敢蹈。至今旷野中，白日常见烧。如何八十年，荐绅少凭吊？姓氏已稀传，父老犹相告。兰台事纂修，幽微须阐耀。谁为秉笔人，搜求不遗奥。
金陵怀古
作者：倪瑞璿
朝代：清

石头天险壮层城，虎踞龙蟠旧有名。峙鼎三分吴大帝，渡江五马晋东京。高台凤去荒烟满，废苑萤飞茂草生。往事不堪频想象，夕阳西下看潮平。
闻蛙
作者：倪瑞璿
朝代：清

草绿清池水面宽，终朝阁阁叫平安。无人能脱征徭累，只有青蛙不属官。
阅明史马士英传
作者：倪瑞璿
朝代：清

王师问罪近江濆，宰相中书醉未闻。复社怨深谋汲汲，扬州表到血纷纷。金墉旧险崇朝弃，郿坞多藏一炬焚。卖国仍将身自卖，奸雄两字惜称君。
咏白菊
作者：倪璧
朝代：清
体裁：七言绝句

老圃秋容栗粒栽，东篱本色傲霜开。孤芳邀得谁人赏，解阻陶公归去来。
惠泉
作者：倪璧
朝代：清
体裁：七言绝句

一勺清溪自古传，品题宜向竹炉煎。中泠浪得虚名去，珍重人间第二泉。
芦花
作者：倪璧
朝代：清
体裁：七言绝句

蓼渚西风九月秋，丛芦招雁下汀州。渔舟唱晚人何处，烟水茫茫古渡头。
暮春
作者：倪素玉
朝代：清

片片残红漾碧溪，卷帘人立小窗西。无情最是枝头鸟，落尽春花只管啼。
江亭野望
作者：倪素玉
朝代：清

闲眺江亭上，清光满目前。远帆晴霭里，归雁夕阳边。云拥寒岩树，风回野寺烟。芦滩维钓艇，渔夫枕蓑眠。
秋日
作者：倪素玉
朝代：清

清光如拭绿筠窝，天气新凉透薄罗。门外秋风落桐叶，夕阳影里雁行多。
感时
作者：倪自清
朝代：清
体裁：七言律诗

筹深帷幄事成非，黑压城南王气微。万马忽惊迷虎帐，六龙犹说肃鸾旗。冰山有恨金空尽，雪窖无文泪忍挥。惆怅乌衣门巷燕，宫楼仍绕不知归。
自扬州至淮安舟行杂诗·其一
作者：倪良耀
朝代：清
体裁：古风

秋心何其悲，邗江有孤客。趁此宵月黄，曳兹布帆白。凄凉暮天气，森沉混大泽。奔鱼惊敝笱，伤禽惜短翮。非甘行役劳，风尘乏安宅。茫茫今古怀，狂歌荡吟魄。
自扬州至淮安舟行杂诗·其二
作者：倪良耀
朝代：清
体裁：古风

珠湖一千顷，积气通太虚。神光乍离合，夜见老蚌趋。烟雨及晦明，光怪犹多殊。我欲穷奇观，破此客兴孤。柁尾西南风，峭帆过须臾。寥寥天地宽，幸勿囿一隅。
书房大门联
作者：倪虎文
朝代：清
体裁：联

二三子助我无穷，敢同马帐；六七人起予有益，共对鸡窗。
挽妹联
作者：倪虎文
朝代：清
体裁：联

生乏鸰原，女弟也堪同急难；惊传鸟使，愚兄亦自叹零丁。
挽妻联
作者：倪虎文
朝代：清
体裁：联

三十年苦口鸡鸣，教子持家，多亏尔助；半百岁伤心马鬣，天长地久，谁慰予怀。
挽妻联
作者：倪虎文
朝代：清
体裁：联

愧我未出头，见爷娘代为再三解说；慰卿早瞑目，抚儿孙定须加倍恩勤。
挽姊联
作者：倪虎文
朝代：清
体裁：联

杕杜叹零丁，幸阿姊遇事提撕，入室无忘遗训；荆花悲陨谢，剩小弟不才健在，抚棺益触酸心。
挽嫂联
作者：倪虎文
朝代：清
体裁：联

具咏絮才，当年闺阃著贤能，岂仅昌黎有嫂；仗解围力，此日门庭悲冷落，益伤尼父无兄。
挽岳母联
作者：倪虎文
朝代：清
体裁：联

教女有良规，观拙荆四德少娴，益思泰水；知人膺内鉴，叹小婿一衿强掇，尚愧韦皋。
挽族妹联
作者：倪虎文
朝代：清
体裁：联

守志廿馀年，看看女，看看男，直到死时难瞑目；受田四五顷，省省衣，省省饭，回思生际倍伤心。
挽舅母联
作者：倪虎文
朝代：清
体裁：联

妗不啻娘，忆当年保抱携持，顿忘失恃；甥虽为子，痛此日擗踊号泣，敢谓酬恩。
诉讼和解后唱戏戏台联
作者：倪虎文
朝代：清
体裁：联

荆讨俱清，全凭菊部衣冠，演出孙刘和好；芥嫌尽释，聊借梨园歌舞，酬将华向勤劳。
赠医士联
作者：倪虎文
朝代：清
体裁：联

灵素渊源归后学；岐黄事业问先生。
门联
作者：倪虎文
朝代：清
体裁：联

托业只须依孔孟；兴家何在效陶朱。
兰州杂诗
作者：倪蜕
朝代：清

振袖上皋兰，烟生闾井寒。山深连大漠，河急折回滩。人苦风沙老，魂惊行路难。陇头呜咽水，恻恻泪双弹。
晚归
作者：倪蜕
朝代：清

超忽平原路，萧萧向晚归。一星霞外出，双雉陇间飞。树乱村镫暗，风恬野烧微。钟声何处动，山霭远霏霏。
雨发榆城
作者：倪蜕
朝代：清

罗刹愚鬼夜努脚，血盆之口眼矐矐。掀起阴崖万斛云，不许苍山露林薄。苍山有神神瑟缩，洱海烟埋难索摸。邪龙肉翅横空飞，天半银沙雪花落。秋风萧萧鸡腷膊，金叶霜蹄会腾攫。珊鞭九节捶盲烟，直指昆仑破寥廓。罗刹对此不敢侮，狰面狞牙颜色阻。趻踔空山独自归，手扶髑髅泣风雨。
东城怀古二首·其一
作者：倪钊
朝代：清
体裁：七言律诗

斗大东城劫屡史，漆园遗址尚纵横。三公不使碑留字，一吏能教地得名。道德五千宗老子，寓言十九出先生。蘧蘧蝶影今都化，秋水犹余不断声。
东城怀古二首·其二
作者：倪钊
朝代：清
体裁：七言律诗

石马纵横绕閟宫，沐王道家隐蒿蓬。百蛮风土谁开辟，一代河山并始终。钩党不罹凉国狱，分藩欲媲汉宗功。濠粱咫尺园陵在，地下犹输拱卫忠。
瀑布
作者：倪钊
朝代：清
体裁：七言绝句

纵横怪石锁崩洪，积雨初晴震耳聋。五百蛟龙齐出峡，吟声直与水俱东。
过明故宫
作者：倪钊
朝代：清
体裁：七言绝句

五龙桥北旧故宫，禾黍离离夕照中。阶下御沟沟下水，年年呜咽向东风。
听松园瓦当
作者：倪鸿
朝代：清

方寸团圞古镜形，飘零何止玉楼钉。上元绿字应相似，小篆荒苔一例青。
春日郊行·其一
作者：倪鸿
朝代：清

红棉碧嶂挂斜晖，陌上谁歌缓缓归。二月杨花飞似雪，东风吹上酒人衣。
春日郊行·其二
作者：倪鸿
朝代：清

踏青步屟不辞劳，三月飞花点客袍。旧雨坟前多宿草，东风门外有夭桃。入春田水潺湲急，负郭山家向背高。底事催人归去急，昏鸦啼近古城濠。
望云庵观明郡主出家画像
作者：倪鸿
朝代：清

金山山畔筑精庐，日诵楞严闭户居。棕拂蒲团成结局，白头愁煞老尚书。
檀度庵观平南王第十三郡主自悟大师画像
作者：倪鸿
朝代：清

结得团焦在穗城，头衔要署大师名。粉侯不嫁非无福，飘泊怜他孔四贞。
早起
作者：倪黄
朝代：清
体裁：五言律诗

残梦断还续，开门望碧霄。寥寥星可数，淡淡月难描。红滴花间露，光生日下潮。谁是先犯晓，人迹印霜桥。
晚归野望
作者：倪黄
朝代：清
体裁：五言律诗

落日远山衔，归舟风满帆。桥平通驿路，寺古隐松杉。樵子穿陶径，孤僧度翠岩。故乡回首处，诗境自超凡。
暮春独游西神山
作者：倪黄
朝代：清
体裁：七言绝句

桃花始放杏花飞，潋滟湖光接翠微。试向春风拼一醉，泉香酒冽笋初肥。
笋
作者：倪黄
朝代：清
体裁：五言律诗

修竹被雷惊，龙孙拔地生。有禅参玉版，多味入莼羹。晷致抽苞力，风传解箨声。凌霄他日望，高节压群英。
萤
作者：倪黄
朝代：清
体裁：五言律诗

随风飞闪烁，小扇扑初停。傍水分渔火，凌空乱众星。光看今夜赤，迹记往生青。谁肯师车胤，囊来读五经。
巴陵览古
作者：倪龙镜
朝代：清
体裁：七言律诗

笛声吹满洞庭秋，常遣烟波撼岳州。惆怅投书人不见，依稀鼓瑟路何修。长风一舸天难问，落日三湘客自愁。仁者乐从天下后，可能烂醉倚层楼。
新秋同雪村
作者：倪龙镜
朝代：清
体裁：五言律诗

我亦悲秋者，秋风尔许长。遥村鸣杵日，中夜乱蛩螀。花下草堂闭，灯前书传香。呼童扫篱落，高韵拓清光。
义州留题
作者：倭仁
朝代：清

第一边关气势雄，岩疆锁钥控瀛东。江涵鸭绿分晴霭，山拥螺青矗远空。百尺城楼高岭上，万家烟火夕阳中。雪泥我亦留鸿爪，题句龙湾愧未工。
宿野营
作者：倭仁
朝代：清

一水划西东，边关百里中。荒原衰草白，野火晚山红。寒夜霜侵幕，遥天月挂弓。叆江明日渡，击楫倚长风。
宿龙泉馆
作者：倭仁
朝代：清

暮色落郊坰，行人望驿亭。落霞随日尽，飞鸟入烟冥。村静人初息，途长马未停。龙泉栖止处，镫火已荧荧。
赠桂文灿联
作者：倭仁
朝代：清
体裁：联

行不得则反求诸己；躬自省而薄责于人。
过样子岭
作者：倭仁
朝代：清

流水送行客，寒山历万重。半空盘鸟道，一径入云峰。皓皓摩天雪，苍苍拔地松。红尘真远隔，我欲访仙踪。
题平壤快哉亭
作者：倭仁
朝代：清

风光最好传平壤，一夕星轺此暂停。东去江流千顷碧，西来山拥四围青。故人天末留诗句，美景檐前列画屏。何必颍滨夸胜迹，苏家独有快哉亭。
挽张之洞联
作者：傅世炜
朝代：清
体裁：联

是社稷之臣，定大计、决大疑，持危扶颠，岂曰小补；应文昌上相，延国脉、存国粹，伤今思古，我有余哀。
宿板桥驿
作者：傅为詝
朝代：清

春宵旅馆梦沪溪，缥缈云情往复迷。鸡唱一声人乍醒，晓风残月板桥西。
留别亲友
作者：傅为詝
朝代：清

交亲分饯短长亭，未饮情如醉醁醽。都道阳城归帝阙，自知种放愧山灵。岭头猿鸟啼偏苦，眼底风花搅独醒。老去几曾离别惯，夕阳影里玉骢停。
芦沟访张茂先宅
作者：傅为詝
朝代：清

司空一代一通才，辩屈神狐亦怪哉。得剑尚知终有合，坼星谁道不为灾。荒凉故宅悲禾黍，绮丽余波散草莱。立马桥头空怅望，十三陵外响云雷。
喜杨清渠北归因就问北来事得诗四首（选二）
作者：傅为霖
朝代：清

相逢一笑解征騑，又访云亭上翠微。去日雪花迎面落，归时杨柳绕衣飞。半年风雨驰驱惯，千古河山感慨非。把臂细谈天下事，一樽相对已斜晖。河朔风云拥帝都，谁教烽火彻天衢。九华楼阁沉烟里，万顷轮舟出海隅。蓟北岂无廉孟子，江南还有管夷吾。谁将一种忧时泪，洒向燕台吊望诸。
喜杨清渠北归因就问北来事得诗四首（选二）·其一
作者：傅为霖
朝代：清

相逢一笑解征騑，又访云亭上翠微。去日雪花迎面落，归时杨柳绕衣飞。半年风雨驰驱惯，千古河山感慨非。把臂细谈天下事，一樽相对已斜晖。
喜杨清渠北归因就问北来事得诗四首（选二）·其二
作者：傅为霖
朝代：清

河朔风云拥帝都，谁教烽火彻天衢。九华楼阁沉烟里，万顷轮舟出海隅。蓟北岂无廉孟子，江南还有管夷吾。谁将一种忧时泪，洒向燕台吊望诸。
庚午岁肄业锦江梦中有句云绣旆扬朱鸟天风作奇字今十八年矣又得水晶楼阁五云中乱泻飞泉滴空翠二语因补缀成篇
作者：傅为霖
朝代：清

绣旆扬朱鸟，天风作奇字。廿年旧梦呼不醒，万壑苍松鸣玉佩。水晶楼阁五云中，乱泻飞泉滴空翠。莫教惊起鸾凤吟，恐有骊龙抱珠睡。
春兴八首（选四）
作者：傅为霖
朝代：清

清淮门外涌平岗，一塔淩霄俯夕阳。唐代丛林安国寺，魏公春草读书堂。千秋胜迹空文藻，六代雄藩认武昌。最是隔江如画处，西山云气晚苍苍。年来鲸浪满江湖，电气高悬不夜珠。燐火千艘航印度，层冰万里抱单于。虬髯兵法无红拂，？子英雄想赤乌。怅望东风一洒泪，纶巾羽扇吊周瑜。杨柳青青满玉关，汉家亭障裹楼兰。两军瀛海波涛壮，万骑天山雨雪寒。铜柱边烽环百越，金辽旧部锁三韩。那堪鹣鲽无空阔，滚滚行星宇宙宽。鄂渚樊山控上游，大江难锁一春愁。昌黎南海驯蛟鳄，博望西番贯斗牛。三月正逢寒食节，百年端抱杞人忧。刚携周易焚香坐，又见楼船上石头。
春兴八首（选四）·其一
作者：傅为霖
朝代：清

清淮门外涌平岗，一塔淩霄俯夕阳。唐代丛林安国寺，魏公春草读书堂。千秋胜迹空文藻，六代雄藩认武昌。最是隔江如画处，西山云气晚苍苍。
春兴八首（选四）·其三
作者：傅为霖
朝代：清
体裁：七言律诗

杨柳青青满玉关，汉家亭障裹楼兰。两军瀛海波涛壮，万骑天山雨雪寒。铜柱边烽环百越，金辽旧部锁三韩。那堪鹣鲽无空阔，滚滚行星宇宙宽。
春兴八首（选四）·其二
作者：傅为霖
朝代：清

年来鲸浪满江湖，电气高悬不夜珠。燐火千艘航印度，层冰万里抱单于。虬髯兵法无红拂，？子英雄想赤乌。怅望东风一洒泪，纶巾羽扇吊周瑜。
春兴八首（选四）·其二
作者：傅为霖
朝代：清
体裁：七言律诗

年来鲸浪满江湖，电气高悬不夜珠。燐火千艘航印度，层冰万里抱单于。虬髯兵法无红拂，𨚗子英雄想赤乌。怅望东风一洒泪，纶巾羽扇吊周瑜。
春兴八首（选四）·其四
作者：傅为霖
朝代：清

鄂渚樊山控上游，大江难锁一春愁。昌黎南海驯蛟鳄，博望西番贯斗牛。三月正逢寒食节，百年端抱杞人忧。刚携周易焚香坐，又见楼船上石头。
望峨一首寄翰臣学博
作者：傅为霖
朝代：清

玻璃江水摇山绿，千峰万峰排云出。一夜仙风吹雪来，苍崖千尺削寒玉。仙人腰绾淩云绶，夜向檐前摘星斗。朝来爽气满帘栊，妙语天然夺山秀。我自云间窥凹凸，神随佛现同飞越。相期明岁杏花天，策杖来攀金顶月。
花朝后四日陪黄州王太尊陈协戎及罗田朱惠之黄岗赵子定武昌钟凤喈三大令复为西山之游既而信宿武昌官署与刘学博朴丞王孝廉聘三同阅东坡西山诗因次其韵
作者：傅为霖
朝代：清

春风两酌西山醅，苍松万壑何人栽。我向江南又江北，一苇频烦驿使梅。当年紫髯分鼎足，兹山矗立何崔嵬。龙骧虎踞雄六代，江中荡漾金银台。苏黄凭眺顷刻耳，大江东去如飞埃。苍凉铜马劫灰后，疏林渐欲青成堆。百叠屏风开九曲，隔江棨戟排金罍。远望飙轮卷大浪，楼船高出白云隈。仰天长啸坐狠石，剑池龙去空莓苔。八州都督锁雄镇，山灵恍惚天门开。立缚长鲸笞海若，六鳌屃屃蛟宫摧。武昌官阁补题句，问谁掷笔惊春雷。骊珠探得老刘来，王郎酒酣拔剑斫地歌莫哀。
读书
作者：傅为霖
朝代：清

程子读汉书，一字不轻过。诸葛隆中吟，乃独观大略。处则为名儒，出则为王佐。殊途而同归，卷舒无不可。拙哉边孝先，碌碌将何作。
读工部诸将五首感次其韵
作者：傅为霖
朝代：清

郁郁卢龙塞上山，瀛环岱岳拱雄关。谈天幻出乾坤外，列国奇分昴毕间。瓴水直从高屋建，鼓声那计左轮殷。南宫不少中兴将，谁是差强吴子颜。虎门深锁五羊城，摩垒何时靡禦旌。西旅不开獒贡驿，南蛮空置象林兵。百年蜂虿甘遗毒，四海鲸鲵苦未清。谁塞夷庚堙海运，令人长忆李西平。苍瀛辽海接传烽，遮莫腥潮几万重。猛将不难三箭定，谋臣翻藉一丸封。卅年铁舰倾中夏，亿万金钱拟正供。至竟边防归一掷，谁将国计问司农。王庭戈壁耸云标，北海层冰郁不销。紫塞烽烟围月晕，缁流经典弱参寥。近闻新轨穿元兔，时见名王珥汉貂。安得雄藩生戚畹，凯歌重上紫宸朝。浣花无复少陵来，慷慨何人赋八哀。南粤须眉瞻洗马，西征部曲想轮台。何当印度通巴勒，无那班禅走渡杯。共道韦皋是诸葛，筹边终藉栋梁才。
读工部诸将五首感次其韵·其一
作者：傅为霖
朝代：清
体裁：七言律诗

郁郁卢龙塞上山，瀛环岱岳拱雄关。谈天幻出乾坤外，列国奇分昴毕间。瓴水直从高屋建，鼓声那计左轮殷。南宫不少中兴将，谁是差强吴子颜。
读工部诸将五首感次其韵·其三
作者：傅为霖
朝代：清

苍瀛辽海接传烽，遮莫腥潮几万重。猛将不难三箭定，谋臣翻藉一丸封。卅年铁舰倾中夏，亿万金钱拟正供。至竟边防归一掷，谁将国计问司农。
读工部诸将五首感次其韵·其二
作者：傅为霖
朝代：清

虎门深锁五羊城，摩垒何时靡禦旌。西旅不开獒贡驿，南蛮空置象林兵。百年蜂虿甘遗毒，四海鲸鲵苦未清。谁塞夷庚堙海运，令人长忆李西平。
读工部诸将五首感次其韵·其五
作者：傅为霖
朝代：清
体裁：七言律诗

浣花无复少陵来，慷慨何人赋八哀。南粤须眉瞻洗马，西征部曲想轮台。何当印度通巴勒，无那班禅走渡杯。共道韦皋是诸葛，筹边终藉栋梁才。
读工部诸将五首感次其韵·其四
作者：傅为霖
朝代：清

王庭戈壁耸云标，北海层冰郁不销。紫塞烽烟围月晕，缁流经典弱参寥。近闻新轨穿元兔，时见名王珥汉貂。安得雄藩生戚畹，凯歌重上紫宸朝。
重九登蛇山
作者：傅为霖
朝代：清

广武山头涌翠屏，黄河腾踔如奔鲸。去年重九汗漫游，今朝尚带鱼龙腥。大江滚滚从西来，东流到海归蓬莱。纵横睥睨五千里，兹山矗立银涛堆。穿云蹑屐淩绝顶，当风岸帻恣徘徊。丛祠秋菊荐元老，冠裳簪笔搜琼瑰。登楼四望天地阔，洪流漠漠如飞埃。西卷欧洲南印度，东泻扶桑水一杯。迩来鬼怪穷禹鼎，不周一触烦神娲。南海臣佗今不祀，彭台烽火郁风霾。何人为我招黄鹤，仰叩天关开橐籥。一挥壮士挽天河，倾向沧溟洗蛟鳄。醉中抵掌发狂歌，短发垂垂乌帽落。
雪堂月波楼皆在府署前太守英公又作笠屐亭摩东坡笠像及刘文清公跋语于石皆外人所罕至也余既复至自省适新府署乃得偕赵式韩刘琴南张涤泉李华乡历览诸胜复为赤壁之游而黄州之胜始全览焉
作者：傅为霖
朝代：清

搜境如搜诗，得之在委曲。春尽滞齐安，江山供镌琢。公府閟亭台，恍惚露头角。譬之椟藏珠，佳人在空谷。又如三神山，云中看仿佛。归帆郁不舒，奇缘竟相属。时当春服成，冠者得五六。雪堂契幽赏，笠屐拳芳躅。巍巍汉川门，月波手可掬。西山爽气来，翠滴新膏沐。相携出郭门，天光弄晴旭。疏柳涵春波，鱼苗竞相逐。夕阳下西岭，江光明绮縠。遥峰混远清，近郭裹浓绿。长歌归去来，明星已在屋。
再叠辛巳1869夏日偕邱诰臣同子仙根并吕大汝玉汝修汝成林秋衡游竹溪寺用七十二峰羁客韵
作者：傅于天
朝代：清

天公容我懒残身，评酒敲诗为禊辰。话到梅花空色相，修来明月认前因。风流自昔归才子，韵事何须逊古人。记取湘东三品在，一枝金管一枝银。
初冬漫兴
作者：傅于天
朝代：清

犬吠疏篱客到门，诗成脱稿又黄昏。花能解语迎人笑，风亦知书把卷翻。叶未经霜浓不淡，炉须下火冷才温。痴儿也晓閒思饮，报说床头酒一樽。
叠辛巳1869夏日偕邱诰臣同子仙根并吕大汝玉汝修汝成林秋衡游竹溪寺用七十二峰羁客韵
作者：傅于天
朝代：清

半世飘蓬笑此身，情深月夕与花辰。天心数点参禅奥，石上三生悟夙因。竹影撑云惊睡犬，鸟声啼柳醒行人。西廊一阵东风起，洒落荷珠泻白银。
呈吕二汝修
作者：傅于天
朝代：清

迩来万念扫俱空，卧看烟云跌荡中。蕉叶有心唯捲雨，柳枝无力祇随风。词成党锢分黄白，调写迎春砌绿红。每学閒鸥欲伸颈，愧惭小技类雕虫。
忆吕大汝玉
作者：傅于天
朝代：清

春树暮云路几叉，其邻洽比若天涯。门前静听尨声吠，喜报君书又到家。
摘汝修原韵酬和
作者：傅于天
朝代：清

屈指年华换，春来忽赠诗。连宵惊夜雨，竟夕觅晴丝。寓目诗千卷，舒怀笔一枝。灵机畴拮抗，典奥溯源支。集读淮南子，楷摹晋献之。闻鸡思起舞，拔剑斫生悲。道谊堪砭世，农桑爱及时。人言皆不间，孝弟两无亏。屋绕撑天树，园栽向日葵。临歧才握别，异地又相思。岂是焦桐爨，偏蒙戴笛吹。前身明月似，心与古人期。
法华寺
作者：傅于天
朝代：清

吊古情深最可怜，重游胜地集群贤。现身莫问庄生事，蝴蝶依依似昔年。
留宋五采亭不住
作者：傅于天
朝代：清

搜出银牌字几行，为儿祷祝注生娘。留君午饭匆匆去，那有閒心话草堂。
竹溪寺
作者：傅于天
朝代：清

两水回环绕曲溪，小南门外小桥西。群宾毕集疑金马，一佛忘机似木鸡。禅室香分炉篆起，琼瓯雪漾茗旗齐。归来好共黄生说，几个清蝉抱树啼。
筱云轩
作者：傅于天
朝代：清

人言邺架染芸香，我到君家兴更长。不是野王经作室，何来典籍满山房。
纸鸢
作者：傅于天
朝代：清

不有丝纶系，何施巧妙工。思量千尺线，专候一天风。短调催残碧，新腔和晚红。飞来城郭外，吹入画图中。凤管鸾笙□，鹏抟鹤舞同。是谁穿乙乙，相望转濛濛。天末宫商发，郊原笑语通。高飘真在握，顾盼也豪雄。
肖岩草堂自咏
作者：傅于天
朝代：清

青山孤隐士，耕读甲溪边。左右双腰水，东西两面田。松梅于眷属，诗酒是因缘。屋小堪容膝，墙低只及肩。桑麻为乐事，车马谢喧填。写字妻磨墨，烹茶弟汲泉。牛归红树外，瓜摘绿棚前。父子家人趣，无怀亦葛天。
赠仙根
作者：傅于天
朝代：清

寿母堂前列绮筵，何人一曲压群仙。个中信有华岩子，射出文光焕碧天。
鸡冠花
作者：傅于天
朝代：清

霜雪频经过岁华，芬芳浓艳胜诸花。娇红谁说无多子，似汝娇红子倍加。
早朝咏炉烟次同院韵
作者：傅以渐
朝代：清

玉殿晨开静羽旗，遥看烟气上彤墀。微升宝鼎分行细，直接晴云散缕迟。旭日乍融光似篆，晓风欲定霭成丝。清芬想像浮龙衮，仗外千官望自知。
别意
作者：傅作楫
朝代：清

妾梦随明月，因君到海东。君今西出塞，月又照崆峒。别意良难薄，此行当自雄。但留明月在，不敢怨飞蓬。
塞上曲
作者：傅作楫
朝代：清

雁度金河水，风生玉塞秋。误人成白首，还说未封侯。
秋云
作者：傅作楫
朝代：清

久客悲秋常病卧，今年初起见秋云。翻将北海鱼龙气，变出南山虎豹文。晚树阴从天外合，寒江色向雨中分。五陵衣马情如许，旧说荒唐不可闻。
西陵
作者：傅作楫
朝代：清

怅望平原思不胜，可怜南渡竟无凭。秋深摇落冬青冷，烟雨萧萧泣六陵。夕阳古道草萋萋，十里荒烟望欲迷。惆怅年年寒食节，越王台上鹧鸪啼。
西陵·其一
作者：傅作楫
朝代：清

怅望平原思不胜，可怜南渡竟无凭。秋深摇落冬青冷，烟雨萧萧泣六陵。
西陵·其二
作者：傅作楫
朝代：清

夕阳古道草萋萋，十里荒烟望欲迷。惆怅年年寒食节，越王台上鹧鸪啼。
雪中解衣赠友人子
作者：傅作楫
朝代：清

失路王孙卖宝刀，西风滚滚雪如毛。别君万里无相赠，亲解牛绒罩甲袍。
挽陆元錞联
作者：傅兆兰
朝代：清
体裁：联

阅历遍名区，玩水登山，七秩精神欣矍铄；笑谈聆讲幄，栽花赌酒，五年杖履忆追陪。
赠黄伴莲
作者：傅卓然
朝代：清

江峰青到槛，庭树碧过邻。此地数椽屋，今时一古人。论诗家有法，藏药室生春。白首贫交久，间来独与亲。
蛩声
作者：傅均
朝代：清

蛩声何切切，不断花深处。夜半寂无人，残月在高树。
送华亭之吴下
作者：傅均
朝代：清

西风送客雨连宵，江上孤舟正寂寥。曙色微分瓜步树，寒声秋拥海门潮。刀头乐府悲歌里，白首斑衣涕泪遥。越水吴山千万里，忆君东望几魂销。
登太白楼
作者：傅垣
朝代：清

骚人谪去千年古，江上长传太白楼。造物生才多不偶，登高有客又悲秋。云边雁影当窗出，天际涛声抱郡流。惟爱郎官深夜月，清晖依旧似前游。
闻笛
作者：傅垣
朝代：清

美人凭画阁，玉笛弄高秋。一片中天月，清光若为留。我情亦何遣，归梦渺难求。消息经年断，征途阻且修。
送野园之镇远
作者：傅培
朝代：清

黔东是我曾游处，今日轻帆尔又过。垂老弟兄当远别，临歧涕泪各悲歌。水连湘北风涛壮，地接滇南瘴疠多。回首天涯儿女小，官斋岁月易蹉跎。
庚子春初自兴义按试回雨雪载途连日大雾道经关索岭适值开霁俯仰流连偶然有作
作者：傅增淯
朝代：清

昆仑地脊控八方，南方一干支夜郎。上薄昆明下五岭，中间脉络纷开张。迸地突出罗万菌，攒天拥簇森千枪。到此划然成巨堑，滇黔锁钥真金汤。我行积日苦堕雾，今日顿觉神飞扬。试登绝顶一怅望，如辟混沌开天荒。禹迹晦昧遗疏凿，厥宅殷土尤茫茫。二盘源处近黑水，三危傅会同荒唐。磨岩强被诸葛碣，将军名岭谁能详。却思当关据形胜，一夫足使千夫僵。鸡岭对峙殊险易，纡筹坐令输批吭。朅来承平二百载，芟夷荆棘成康庄。阆风蹀马同下视，仿佛华碧河流黄。四十三盘穷践跞，拟坐眢井窥天阊。墨客争摩晒甲上，白云不使红岩藏。灞陵一勺山一垤，省识擘画资维纲。耕凿相忘陵谷险，田流㶁㶁皆琼浆。犵鸟蛮花各自媚，那知世外多沧桑。大坡顶上重回首，但见野鹘凌风翔。浮空万象随变灭，白日欲赤青天苍。
雪夜度安南鹅翅膀
作者：傅增淯
朝代：清
体裁：古风

积寒破荒屯，迸出众山皭。三望到地平，一峰横天拓。途长日下舂，行役苦煎灼。初陟缘陂陀，渐进度■岝。涩隃绠汲井，退速水泻壑。后顾辟百夫，前猛厉双笮。陷淖雪泥融，坚滑冰垒薄。既再接再厉，乃一前一却。锐进进步饶，奔殿殿陈托。其上属绾毂，厥象肖张膊。晴明已巑岏，冥行倍局躩。活泼泼地时，如涂涂附谑。登顿驭朽惩，临深遽叱莫。舍舆而徒行，履险傔从约。济胜鲜飞筇，尔能期奏各。凌风风冷冷，俯地地漠漠。拗折峡角长，峭立壁面削。秉烛黑如磐，星火耿馀爝。细路并猱争，积泞蹙鱼𥈭。扶危承厥肘，踏实忖以脚。罥藤衽屡摄，触石手暗摸。磨旋蚁延缘，旁行蟹郭索。突出悬万仞，凭虚寄一箨。坎循倒马痕，势压饥鹰掠。娲补陷未弥，灵劈迹犹崿。既窈兮冥兮，亦波若磔若。或逼窄叠迹，复争道急著。似蔡州雪入，如昆仑夜搏。奇局成独往，偶趋致众愕。悸魄重渊升，险语半天落。之旋摩层巅，旷若出虚霩。皓洁映渊茫，问汛乡导遌。陈仓竟汉袭，阴平乃邓踱。吓煞岭同怵，惶恐滩犹怍。禅地回证初，陈迹积感作。吁嗟七圣迷，终待五丁凿。徘徊三叹息，藉慰百维度。泥滓亦偶然，平坡悟理钥。王道本夷庚，设险岂犹昨。敢告良有司，馀地盍留绰。
雪夜度安南鹅翅膀
作者：傅增淯
朝代：清

积寒破荒屯，迸出众山皭。三望到地平，一峰横天拓。途长日下舂，行役苦煎灼。初陟缘陂陀，渐进度𭖆岝。涩隃绠汲井，退速水泻壑。后顾辟百夫，前猛厉双笮。陷淖雪泥融，坚滑冰垒薄。既再接再厉，乃一前一却。锐进进步饶，奔殿殿陈托。其上属绾毂，厥象肖张膊。晴明已巑岏，冥行倍局躩。活泼泼地时，如涂涂附谑。登顿驭朽惩，临深遽叱莫。舍舆而徒行，履险傔从约。济胜鲜飞筇，尔能期奏各。凌风风冷冷，俯地地漠漠。拗折峡角长，峭立壁面削。秉烛黑如磐，星火耿馀爝。细路并猱争，积泞蹙鱼？。扶危承厥肘，踏实忖以脚。罥藤衽屡摄，触石手暗摸。磨旋蚁延缘，旁行蟹郭索。突出悬万仞，凭虚寄一箨。坎循倒马痕，势压饥鹰掠。娲补陷未弥，灵劈迹犹崿。既窈兮冥兮，亦波若磔若。或逼窄叠迹，复争道急著。似蔡州雪入，如昆仑夜搏。奇局成独往，偶趋致众愕。悸魄重渊升，险语半天落。之旋摩层巅，旷若出虚霩。皓洁映渊茫，问汛乡导遌。陈仓竟汉袭，阴平乃邓踱。吓煞岭同怵，惶恐滩犹怍。禅地回证初，陈迹积感作。吁嗟七圣迷，终待五丁凿。徘徊三叹息，藉慰百维度。泥滓亦偶然，平坡悟理钥。王道本夷庚，设险岂犹昨。敢告良有司，馀地盍留绰。
雪夜度安南鹅翅膀
作者：傅增淯
朝代：清

积寒破荒屯，迸出众山皭。三望到地平，一峰横天拓。途长日下舂，行役苦煎灼。初陟缘陂陀，渐进度𭖆岝。涩隃绠汲井，退速水泻壑。后顾辟百夫，前猛厉双笮。陷淖雪泥融，坚滑冰垒薄。既再接再厉，乃一前一却。锐进进步饶，奔殿殿陈托。其上属绾毂，厥象肖张膊。晴明已巑岏，冥行倍局躩。活泼泼地时，如涂涂附谑。登顿驭朽惩，临深遽叱莫。舍舆而徒行，履险傔从约。济胜鲜飞筇，尔能期奏各。凌风风冷冷，俯地地漠漠。拗折峡角长，峭立壁面削。秉烛黑如磐，星火耿馀爝。细路并猱争，积泞蹙鱼𥈭。扶危承厥肘，踏实忖以脚。罥藤衽屡摄，触石手暗摸。磨旋蚁延缘，旁行蟹郭索。突出悬万仞，凭虚寄一箨。坎循倒马痕，势压饥鹰掠。娲补陷未弥，灵劈迹犹崿。既窈兮冥兮，亦波若磔若。或逼窄叠迹，复争道急著。似蔡州雪入，如昆仑夜搏。奇局成独往，偶趋致众愕。悸魄重渊升，险语半天落。之旋摩层巅，旷若出虚霩。皓洁映渊茫，问汛乡导遌。陈仓竟汉袭，阴平乃邓踱。吓煞岭同怵，惶恐滩犹怍。禅地回证初，陈迹积感作。吁嗟七圣迷，终待五丁凿。徘徊三叹息，藉慰百维度。泥滓亦偶然，平坡悟理钥。王道本夷庚，设险岂犹昨。敢告良有司，馀地盍留绰。
挽张之洞联
作者：傅增湘
朝代：清
体裁：联

鞠躬尽瘁，真古大臣风，若论事业文章，犹公余绪；蒿目时艰，正为天下恸，况复感恩知己，重我悲哀。
挽李盛铎联
作者：傅增湘
朝代：清
体裁：联

公为光宣人物之冠，宇内大名垂，虽晚膺疆节，频赋黄华，经世闳才终未竟；我受文字恩知最久，暮年风义笃，举典籍鉴藏，丹铅校录，平生遗绪幸能承。
门联
作者：傅大章
朝代：清
体裁：联

龙光射斗；风阙书升。
忆山居
作者：傅宏烈
朝代：清

当年松菊径，怅怅问何之。既觉山为远，方知我在兹。岚收孤影秀，雨歇半峰奇。便作怒然赏，临风每系思。
清远峡
作者：傅宏烈
朝代：清

暝投云际宿，疑作水中仙。群壑去无路，断涯窥有天。清猿啸峤月，白鸟宿江烟。往问前山寺，飞来有几年。
绝命词
作者：傅宏烈
朝代：清

自分一死无余策，身为厉鬼诛群贼。绝食依然浩气存，鼎镬刀锯求不得。天不假我以速终，天心人意莫可测。吁嗟徂矣命之衰，惴惴生平无薄德。
台城路·桃溪忆旧
作者：傅宾贤
朝代：清

泛秋一叶斜阳里，昔游检点曾到。寒馥蒸霞，幽香宿雾，浓翠四山萦绕。天涯芳草。隔梦影模糊，醒同花笑。赢得浮名，惊心怎伴闲鸥老。清游情兴未了。看枫丹日紫，晚景逾好。乌帽欹斜，桐鞋宽褪，吹满客尘多少。催归众鸟。只落叶堆阶，和烟慵扫。凉夜愔愔，霁蟾催上早。
丙午冬再偕杨剑昙北上留别同学诸子
作者：傅寿彤
朝代：清

匹马频年盼卸鞍，催人风雪又长安。青回野岸边笳冷，白走荒沙乱叶乾。各有诗情随梦转，平分剑影入愁看。天涯难寄相思绪，记取燕山路几盘。
五月十一日梦中得首联十字次日剑昙至自京师因续成以赠即送其通判岭西
作者：傅寿彤
朝代：清

当筵星斗直，俯瞰大河秋。何处青枫馆，相思红叶楼。人天两携手，杯酒话从头。万里严关路，因君怀旧游。
侍何子贞师登黔灵山绝顶
作者：傅寿彤
朝代：清

西南天畔万山秋，壑秘岩扃太古幽。绝境至今谁载酒，先生到此我从游。俯看云气来齐鲁，坐拥星轺拜斗牛。乡郡料应添近事，许君门有尹荆州。
叶县道中
作者：傅寿彤
朝代：清

昨上方城道，今来昆水边。河山留战迹，风雨话当年。地辟民常乐，时平吏欲仙。王乔犹在否，祠树望依然。
沅陵驿舍有怀剑昙梦庐
作者：傅寿彤
朝代：清

十年风雨鬓丝凋，眼底春深路几条。为问相思何处是，乱云孤树五溪桥。
菩提寺
作者：傅寿彤
朝代：清

见说菩提寺，峰多不易寻。其间饶水石，我辈好登临。绕树绿云满，到门黄叶深。徘徊不忍去，空翠落庭阴。
邢台旅次题壁
作者：傅寿彤
朝代：清

北斗横空夜正高，朔风吹月上征袍。年来更入中原路，醉倚青天绰宝刀。
早秋
作者：傅寿萱
朝代：清

自负元龙气，频登百尺楼。万山悬暮雨，一夜报新秋。诗思题襟集，归心杜若洲。那堪遵渚雁，泛泛逐沙鸥。
乙酉岁除八绝句（选—）
作者：傅山
朝代：清

纵说今宵旧岁除，未应除得旧臣荼。摩云即有回阳雁，寄得南枝芳信无？
偶录五言古一章谆复嗑窴不似词人之作
作者：傅山
朝代：清
体裁：古风

生死即旦暮，男儿无故乡。血丹中土碧，骨白高秋霜。德缴信朅朅，园观岂茫茫。吟讽本无用，痛快空文章。魏阙何处热，江湖心自凉。美人迟迟来，徒诵水中央。父子俄然别，君臣恐难忘。舂陵漫葱郁，斟灌当谁望。浮沈三十年，何日不胆尝。神孙遽武健，如意祝文昌。靖帚翼轸旗，天兵壮缪将。一杖生不扶，墓酹中兴觞。数当撇捩尽，奈何乖义方。恭忝皇天玉，其诸有不芒。我死非允吾，《五噫》尔其遑。瘦熊省经白，老牛矢执黄。据地吐盗食，咯咯爰旌吭。嘕然决于心，岂复容再商。《秦风》怅衣泽，《楚骚》悲沅湘。笔墨有前辈，岩谷固厥藏。华甸阳马死，丽藻争虎伥。老我目难瞑，子孙眉翻扬。变局忌伤性，暗喜仁能当。横流有疏凿，岂其终怀襄。
口号
作者：傅山
朝代：清
体裁：七言绝句

今古风流论不胜，门庭萧索足深情。此时久已非东汉，犹喜区区党锢名。
听吴歌
作者：傅山
朝代：清
体裁：七言绝句

醉后参横旧晋墟，将军明晦事何如。吴歌《子夜》随人听，独自伤心《越绝书》。
客盂盂有问予于右元者右元口占韵语复之阿好过情遂如韵自遣
作者：傅山
朝代：清
体裁：七言律诗

扬雄拟我愧非伦，况复无才撰《美新》。什一懒营虚笑鬼，寻常守辱失钱神。生憎褚彦兴齐国，喜道陶潜是晋人。破衲黄冠犹未死，还因邻里问僧珍。
客盂，盂有问余于右元者，右元占韵复之，阿好过情，遂如韵自遣
作者：傅山
朝代：清

扬雄拟我槐非伦，况复无才撰《美新》。什一懒营虚笑鬼，寻常守辱失钱神。生憎褚彦兴齐国，喜道陶潜是晋人。破衲黄冠犹末死，还因邻里问僧珍。
小楼寒夜
作者：傅山
朝代：清
体裁：五言律诗

昏黑暗人间，龙鳞不可攀。疏钟闻远寺，小月上高山。白虎驮经去，青乌取食还。有儿常懒惰，幽户待风关。
小楼寒夜
作者：傅山
朝代：清

昏黑暗人间，龙鳞不可攀。疏钟闻远寺，小月上高山。白虎驮经去，青岛取食还。有儿常懒惰，幽户待风关。
崔嵬砦限韵同居实
作者：傅山
朝代：清
体裁：五言律诗

冷壁高禽绝，香岑小麝通。人忙虚惙栗，山静老沈雄。龙象张天眼，猕猴弄棘工。莫虞逢不若，魑魅入观空。
庚子二三月之间
作者：傅山
朝代：清

岂非物外人，经纶为谁瘁。细雨杏花下，今古得小憩。物皆有自然，颜色谁点缀。山河气概间，转更增妩媚。游凫溯前渠，春绿艳于醉。诱心如孩提，酣然冀一睡。秋冬无一诗，花鸟讵如许。一年快一年，感慨何胜语。天机之所触，不选生如稆。花岛情有无，木人作意阻。韄揵多所碍，于道亦龃龉。南山起春云，东风吹小雨。绿涟动青嵓，澹荡鸥一？。尔我无小大，逍遥皆容与。念人各有志，未偿如责取。君章近孔徒，次都似老侣。难易归所天，易地失蟨駏。无用不可测，未足抱奇举。湟围解樊生，乌桓败田父。计痒俊一中，乱贼恨贾诩。凤雏不雄飞，伏龙井络拄。阮公无臧否，竖子叹广武。庄陵真高尚，所际中兴主。
庚子二三月之间·其一
作者：傅山
朝代：清
体裁：古风

岂非物外人，经纶为谁瘁。细雨杏花下，今古得小憩。物皆有自然，颜色谁点缀。山河气概间，转更增妩媚。游凫溯前渠，春绿艳于醉。诱心如孩提，酣然冀一睡。
庚子二三月之间·其二
作者：傅山
朝代：清

秋冬无一诗，花鸟讵如许。一年快一年，感慨何胜语。天机之所触，不选生如稆。花岛情有无，木人作意阻。韄揵多所碍，于道亦龃龉。南山起春云，东风吹小雨。绿涟动青嵓，澹荡鸥一？。尔我无小大，逍遥皆容与。念人各有志，未偿如责取。君章近孔徒，次都似老侣。难易归所天，易地失蟨駏。无用不可测，未足抱奇举。湟围解樊生，乌桓败田父。计痒俊一中，乱贼恨贾诩。凤雏不雄飞，伏龙井络拄。阮公无臧否，竖子叹广武。庄陵真高尚，所际中兴主。
庚子二三月之间·其二
作者：傅山
朝代：清
体裁：古风

秋冬无一诗，花鸟讵如许。一年快一年，感慨何胜语。天机之所触，不选生如稆。花岛情有无，木人作意阻。韄揵多所碍，于道亦龃龉。南山起春云，东风吹小雨。绿涟动青嵓，澹荡鸥一�。尔我无小大，逍遥皆容与。念人各有志，未偿如责取。君章近孔徒，次都似老侣。难易归所天，易地失蟨駏。无用不可测，未足抱奇举。湟围解樊生，乌桓败田父。计痒俊一中，乱贼恨贾诩。凤雏不雄飞，伏龙井络拄。阮公无臧否，竖子叹广武。庄陵真高尚，所际中兴主。
庚子二三月之间·其二
作者：傅山
朝代：清
体裁：古风

秋冬无一诗，花鸟讵如许。一年快一年，感慨何胜语。天机之所触，不选生如稆。花岛情有无，木人作意阻。韄揵多所碍，于道亦龃龉。南山起春云，东风吹小雨。绿涟动青嵓，澹荡鸥一𪐴。尔我无小大，逍遥皆容与。念人各有志，未偿如责取。君章近孔徒，次都似老侣。难易归所天，易地失蟨駏。无用不可测，未足抱奇举。湟围解樊生，乌桓败田父。计痒俊一中，乱贼恨贾诩。凤雏不雄飞，伏龙井络拄。阮公无臧否，竖子叹广武。庄陵真高尚，所际中兴主。
李宾山松歌
作者：傅山
朝代：清
体裁：古风

黄冠万事已如扫，忽尔入林生旧恼。小松无数不成材，龙子龙孙尽麻藁。蓬颓蔓委不作气，䵤憔苟具培塿保。保此枝条千百年，几时鳞甲摩苍天。安能含吐风云作雷雨，不如藿蘼野草徒芊芊。春生秋死无关系，安于蹙踏人不怜。
樵歌
作者：傅山
朝代：清
体裁：古风

一声林表度，不知何者机。四体怨尤尽，浑消山谷凄。百鸟听真籁，竹静和鸣低。担头寒花朵，不觉开蕤蕤。
江月
作者：傅山
朝代：清
体裁：五言律诗

可惜此江月，教吾今乃看。同舟无语得，独坐有情难。贾客瞑樯稳，荒鸡觉夜阑。菰芦人不见，寂寂好长干。
沁源郭泰祠联
作者：傅山
朝代：清
体裁：联

侯不得友，王不得臣，自是神仙人物；隐不违亲，贞不绝俗，合称有道先生。
病间早起见西山
作者：傅山
朝代：清
体裁：古风

修疏霜木表，栈黛睇婵娟。朝气忘衰暮，西山方妙年。境佳不全外，情至寓真缘。无碍正尔馨，辨才安所言。
看岩柏度云得
作者：傅山
朝代：清
体裁：古风

闲云罥疏柏，去住都无心。挢首揽其妙，冷杀劳劳人。河渚双鸳游，岂复坱寰尘。祇以情之笃，一偶亦苦因。晴霞笼花树，荡意山亭春。纷华闻卜子，书院岿西汾。元心悟礼后，倩盼实先摇。麦蝶若枫羽，情性无端伦。起灭有应否，莫不潜其根。丹烓守一命，大觉输空门。还来理楖栗，千山休厌深。
秋径
作者：傅山
朝代：清

伙涉真高兴，留侯太有情。篇章想不死，蜩蟪定长生。剑求一人敌，杯中万虑冥。悠然篱菊老，可不咏荆卿。
秋径
作者：傅山
朝代：清
体裁：五言律诗

夥涉真高兴，留侯太有情。篇章想不死，蜩蟪定长生。剑术一人敌，杯中万虑冥。悠然篱菊老，可不咏荆卿。
老趣
作者：傅山
朝代：清

老趣深自领，弱丧将还乡。天地既逸我，岂得反自忙。言语道断绝，寤寐束吾装。早起闻霜肃，？？明南冈。素雪笼红树，奇艳兹秋光。好语懒一裁，茹之时复忘。即此省心法，不药服食方。潞州红酒来，聊复进一觞。愦愦待其至，负赘日已长。
老趣
作者：傅山
朝代：清
体裁：古风

老趣深自领，弱丧将还乡。天地既逸我，岂得反自忙。言语道断绝，寤寐束吾装。早起闻霜肃，��明南冈。素雪笼红树，奇艳兹秋光。好语懒一裁，茹之时复忘。即此省心法，不药服食方。潞州红酒来，聊复进一觞。愦愦待其至，负赘日已长。
老趣
作者：傅山
朝代：清
体裁：古风

老趣深自领，弱丧将还乡。天地既逸我，岂得反自忙。言语道断绝，寤寐束吾装。早起闻霜肃，𣋵𣋵明南冈。素雪笼红树，奇艳兹秋光。好语懒一裁，茹之时复忘。即此省心法，不药服食方。潞州红酒来，聊复进一觞。愦愦待其至，负赘日已长。
送友之秦中
作者：傅山
朝代：清
体裁：五言律诗

尔去褒斜道，秦关兵尚多。难堪儿女意，其奈鼓鼙何？战地惊鸿雁，秋闺怨骆驼。愿闻边火息，归计莫蹉跎。
间关上陀罗山
作者：傅山
朝代：清
体裁：七言律诗

东海西昆未得过，秋风吹客上陀罗。陆离云粉凝晴雪，菡萏峦蕤演石波。一撮缁新书剑卷，九原封旧涕洟多。桃源直处忘情士，处士多情奈若何。
青羊庵
作者：傅山
朝代：清

心隐亦伤厚，况复肆其簧。多所不忍道，岂复胜篇章。流连郑卫诗，使人不能狂。澹静陶处士，乃有《咏荆卿》。剑术惜其疏，举杯饮欲忘。重篱不可解，颇异山谷黄。种薤引傅称李孚种薤，欲以成，计一根不予人，亦不自食，时人谓能行意。种薤复种薤，薤味多苦辛。不辛复不苦，何为怨贱贫。贫贱不可苟，富贵非难臻。懔栗不经霜，发生安见春。一春复一秋，日车不久留。东鸳司察忙，西磈返照幽。照见七尺影，蚤晚不相酬。有志不早定，有气空噎喉。优游非不乐，气馁志亦休。休休岁云暮，欲种薤已误。不见薤根长，伤心薤上露。
青羊庵
作者：傅山
朝代：清
体裁：七言绝句

芟苍凿翠一庵经，不为瞿昙作客星。既是为山平不得，我来添尔一峰青。
青羊庵·其一
作者：傅山
朝代：清
体裁：古风

心隐亦伤厚，况复肆其簧。多所不忍道，岂复胜篇章。流连郑卫诗，使人不能狂。澹静陶处士，乃有《咏荆卿》。剑术惜其疏，举杯饮欲忘。重篱不可解，颇异山谷黄。
青羊庵·其三
作者：傅山
朝代：清
体裁：古风

种薤复种薤，薤味多苦辛。不辛复不苦，何为怨贱贫。贫贱不可苟，富贵非难臻。懔栗不经霜，发生安见春。一春复一秋，日车不久留。东鸳司察忙，西磈返照幽。照见七尺影，蚤晚不相酬。有志不早定，有气空噎喉。优游非不乐，气馁志亦休。休休岁云暮，欲种薤已误。不见薤根长，伤心薤上露。
青羊庵·其二
作者：傅山
朝代：清
体裁：古风

种薤引傅称李孚种薤，欲以成，计一根不予人，亦不自食，时人谓能行意。
顾子宁人赠诗随复报之如韵
作者：傅山
朝代：清
体裁：五言律诗

好音无一字，文彩会贲岩。正选高松座，谁能小草镵。天涯之子遇，真气不吾缄。秘读朝陵记，臣躬汗浃衫。
挽张之洞联
作者：傅屺孙
朝代：清
体裁：联

比尼山祷而生，前身后身见在身，去来今顷一弹指；有周公才之美，乡望国望天下望，齿德爵兼三达尊。
挽张百熙联
作者：傅屺孙
朝代：清
体裁：联

尊若师保，奉若斗山，看学界图形，痛湘水衡岳无灵，遗兹一老；哀如赋诗，荣如赐谥，邀帝心简在，溯阮相纪公而后，独有千秋。
早发
作者：傅平治
朝代：清

微寒秋倍爽，宿雨一帆收。初日破潮出，晴江背郭流。云遮山外塔，人住水边楼。指点汀洲路，忘机狎白鸥。
江上别友人
作者：傅平治
朝代：清

远送行舟酒一樽，离人秋日最消魂。目极征帆随客路，心同去雁到家门。白云红叶山边寺，流水夕阳江上村。花月何年更得聚，重将旧事细推论。
江行晚眺
作者：傅平治
朝代：清

滔滔波浪涌，隔岸夜猿啼。秋老风偏密，江遥路欲迷。帆随孤雁小，山入远天低。隐隐林丛里，依稀见古堤。
自吕堰趋襄阳
作者：傅应台
朝代：清

望望章台道，遥遥岘首亭。云生三户白，日落万山青。远雁来衡岳，孤帆下洞庭。相思何处是，烟树夕冥冥。
御史十刹海
作者：傅庚和
朝代：清
体裁：联

五夜寒灯焚谏草；一湖明月照荷花。
登海涌峰
作者：傅感丁
朝代：清

昔闻虎卧此高丘，今日登临最上头。近接灵岩惟片石，遥观雪浪有孤舟。消沈伯业同烟草，寂寞禅心视水沤。剑窟泉飞石梁北，声随香梵几时休。
凉州词
作者：傅昂霄
朝代：清

九月霜高塞草腓，征鸿无数向南飞。深闺莫道秋砧冷，夜夜寒光满铁衣。
江行
作者：傅昂霄
朝代：清

白云明月漾微澜，空外秋声落远滩。燕子矶头中夜起，一天星斗大江寒。
饮马长城窟
作者：傅昂霄
朝代：清

君不见长城之北青海边，平沙直上黄云天，沙中白骨堆何年？阴山九月风怒号，风吹戍火连云高。云中五原军出幕，左贤右贤心胆落，军中大将闻姓霍。鼓声如雷笳声死，冒围脱走天骄子。烽烟一扫万里秋，汉家天子恩未酬，男儿何用言封侯。太白蚀月旄头没，归来饮马长城窟。
丹枫
作者：傅显
朝代：清

秋林无别树，夹道绣丹枫。日暝前溪水，霜酣昨夜风。归鸦迷故绿，过客拾残红。正好停车看，春华未许同。
望日宿安国镇
作者：傅显
朝代：清

凄凉孤馆卸装余，千里关山路尚纡。最是无情天畔月，团栾时节照离居。
静宁早发
作者：傅显
朝代：清

鸡鸣野店晓风寒，一枕清宵旅梦阑。残月渐低星未落，曙光送客过青山。
次韵酬丁少山处士·其一
作者：傅桐
朝代：清
体裁：五言律诗

名山垂绝业，久当古人看。高士应君传，穷途无泪弹。水云交自淡，郊岛气同寒。青主吾宗杰，深劳取友端。
次韵酬丁少山处士·其二
作者：傅桐
朝代：清
体裁：五言律诗

缪篆精摹刻，深心托说文。遗编披叔重，奇字问扬云。早岁弃科举，斯人今不群。抱琴栖海上，寂寞赏心闻。
夜坐
作者：傅梦琼
朝代：清

新月如钩半未明，楼头忽听玉箫声。春光满目无游处，一片烽烟绕郡城。
寄外
作者：傅梦琼
朝代：清

家山烽火路艰辛，红豆相思梦最真。临别赠言君记否，春来莫作未归人。
送杨剑昙先生北上
作者：傅梦琼
朝代：清

风雨潇潇又别离，残绒唾上柳丝丝。蓬莱七字他年约，先绣天涯感旧诗。
赤嵌城
作者：傅汝霖
朝代：清

千重云海绕城东，影落平沙夕照红。夜月飞银渔火暗，晚烟积翠戍楼空。星分牛女双垣外，地隔蓬莱一水通。好向安澜徵暨讫，由来声教纪攸同。
和车宜年自圆明园归道中作原韵
作者：傅泽布
朝代：清

晓凌残月去，暮带暝鸦还。日落光依树，秋深瘦到山。宦情原自澹，诗意近尤间。回睇苍茫外，归云未可攀。
水西烟雨亭
作者：傅泽洪
朝代：清

雨霁日复佳，乘兴出东郭。漫舣桃源舟，曲折上高阁。豁然俯苍茫，一叶任飘泊。山城烟霭中，远峰翠欲落。惊鼠窜古松，清言向修箨。缅彼诗中仙，九原其可作。返照挂丹枫，秋风入寥廓。远公期再来，不言心已诺。
挽曾国荃联
作者：傅泽鸿
朝代：清
体裁：联

诞降为苍生，卅年前拜饯城南，尚记草庐初出日；荣哀震天下，三竺外筑营别墅，正传旧部感深时。
出郊行
作者：傅潢
朝代：清

一身奔走轻于骛，偶尔在衙常在路。痴床无梦厨有脚，轩裳黯淡泥涂污。出郊一村复一村，一旬未届几回住。平生本爱农家好，偏教此时亲此务。菽麦琐事喋喋谋，水来同捍蝗同捕。穷黎见惯忘官尊，视作家人苦具诉。孤岭日斜古祠坐，僮仆眠云马系树。夜来蛙声满山窗，公然吏被神仙误。米盐料理委妻孥，客来主出易应付。独余一事终歉然，庭间一日牒无数。
感事
作者：傅潢
朝代：清

万政此官始，一身民命依。独弦成响细，寸木禀材微。悍鸷攒岑隐，嗷鸿绕簕飞。专心事剪灭，总与病根违。
谒陆象山先生祠
作者：傅潢
朝代：清

崇祠孤涌万峰裹，白昼冥冥乱烟锁。客行畏湿此少休，茶灶松房安插妥。图书万卷藏何处，但见灵台一寸炬。静坐不觉身堕空，乾坤俨另辟门户。偶噎何至并食弃，勿怪纷纷来群议。虽有功臣如姚江，已成铁案难翻异。大江东去路日苦，泥陷沙沈讵堪数。果得惺惺常此居，亦胜荒芜一片土。
赠姚燮·其一
作者：傅濂
朝代：清
体裁：古风

哀乐满今古，独聚诗人心。诗人有真气，发之为元音。客夜读君诗，如闻太古琴。其节悲以壮，其意郁以深。隐然闻歌泣，万响声为沈。但觉大海风，寥寥吹我衿。
赠姚燮·其二
作者：傅濂
朝代：清
体裁：古风

昔与君相遇，各在少壮时。意气出酒半，怀抱古与期。今我不适意，风尘添鬓丝。君复感潦倒，鬑鬑生吟髭。野鹤既铩羽，耳目玩不辞。终当勉千载，无负松柏姿。
伤春
作者：傅煇文
朝代：清

几树莺啼酒未醺，声声唤起杜司勋。初三斜月今宵见，第一春雷昨夜闻。愁欲遣时偏听雨，梦将回处尚疑云。沈郎腰细无多少，又被东风瘦几分。
和舅氏苏学博归休
作者：傅煇文
朝代：清

举世轻肥逐马裘，孤怀别欲寄林丘。曲弹古调难青眼，官老明时已白头。宦海梦疏金紫贱，故山情重水云秋。寒毡脱却渔竿在，收拾经纶付野鸥。
山中绝句
作者：傅燮詷
朝代：清

文山突兀接晴空，俯瞰群山培塿同。昨日市城西望处，此峰正是夕阳中。
火井县
作者：傅燮詷
朝代：清
体裁：五言律诗

丞相征蛮路，天罡遗爱祠。竹低人面拂，石滑马行迟。勋业空青史，仁声尚口碑。荒凉火井县，吊古一兴思。
自石邑之蒲吾
作者：傅燮詷
朝代：清

高峰四合插天齐，石邑西来路转迷。鸟道半随山曲折，人家多在涧东西。依墙种树遮茅屋，垒石为桥接断溪。幽境自能消溽暑，长吟缓步一攀跻。
鹤林寺
作者：傅燮詷
朝代：清
体裁：五言律诗

我爱鹤林寺，林藏石磴斜。长风松外引，远水望中赊。因洞馀残碣，荒台遍野花。谁言伪君子，仰止欲生嗟。
春日感怀
作者：傅燮雍
朝代：清

日坐桃源列画图，酒酣耳热唱呜呜。名山书有三千卷，别业桑无八百株。说剑乡人多指点，谈诗夜鬼任胡卢。穷愁不著《潜夫论》，惭愧徒生七尺躯。
山村
作者：傅燮鼎
朝代：清

蒙密松阴日未斜，旋闻犬吠得人家。西风满路堕如雪，无数山村茶子花。
溪上怀人
作者：傅燮鼎
朝代：清

清溪日夜流，客去几时返。溪前万叠山，相对柴门晚。栖鸦拂岸低，翔鹭依天远。浩歌无人和，怅然念嵇阮。
鄂渚杂咏·其一
作者：傅燮鼎
朝代：清
体裁：七言绝句

连城气白俯苍茫，对岸青山是汉阳。蜀水西来双派和，吴天东去九江长。
鄂渚杂咏·其二
作者：傅燮鼎
朝代：清
体裁：七言绝句

楼榭重重坐水湄，舟船渺渺集天涯。吴罗蜀绢来无数，难写风流汉上诗。
东林寺
作者：傅玉书
朝代：清

远公有净社，历世风未歇。虽与吾道殊，要为彼人杰。当年遗民徒，各能保其节。岂不溺梵理，藉以谢尘绁。惜哉种莲人，心杂乃见绝。何如菊篱翁，一醉洗禅悦。
仲秋同人拟补韩昌黎登华岳诗即用韩衡山诗韵
作者：傅玉书
朝代：清

臣承帝命佐相公，乘骢司马行师中。天威遥夺魑魅魄，敌忾争效貔虎雄。涂经华岳纵轻策，万八千丈诚难穷。此时清霁值秋半，臣掌岌嶪生高风。意象惨淡慎语笑，真觉呼吸青旻通。白云丹霞起足下，绣苔石室嵌晴空。天台势拄玉宇正，莲华光抱朱曦融。省方西极帝所驻，岳灵守护非其宫。真泉玉盆混虚碧，瑶芝琪树纷蕤红。采芝酌泉食且饮，芳香精白生予衷。俯仰六合但直视，凭吊万世惭藐躬。古称登岱小天下，孔子既没无敢同。自顾不在弟子列，斯文未丧责未终。即如此行庙算定，雅颂待纪神圣功。题诗未毕日将入，洪河落处烟冥濛。照我苍颜立华顶，挥洒爽气横关东。
干忠肃公祠墓
作者：傅玉书
朝代：清

怀来城北烟尘昏，十年武备徒纷奔。天子以国徇阉寺，旦夕势欲无中原。此时一木支大厦，举朝无人一司马。国有君矣君自归，议和议迁何为者。玺书既通战屡捷，奇货空居失所挟。假令襁褓遽承祧，不宋高宗即卫辄。野狐南来盘石固，降敕自避贤者路。上羞宗庙下臣民，高揖南宫岂云锢。前星不耀帝星移，祀有主者非君谁。小臣贪功事侥幸，向也沙漠今宫帷。夺门金印大如斗，不死麒麟吠群狗。危身误国君不恤，杀一忠臣辨何有。衣冠东市无惊惶，以奠鼎鬯陈高皇。至今空山拜祠墓，英风赤日昭穹苍。
白鹿洞谒朱子祠
作者：傅玉书
朝代：清

洙泗非不作，邹峄岂好辨。帝王集其成，杨墨害当殄。茫茫汉唐坠，汲汲周程衍。心源则已传，经义未尽阐。皇哉考亭子，负荷万世鲜。卓识出困知，定力生实践。说书抉阃奥，删史严斧冕。宛然起先圣，面质订讹舛。记诵讥杂揉，词章病芜浅。况乃异端蔽，忍使滋淟涊。赤日悬中天，纤翳长风卷。照彼魑魅徒，情状露愧腼。象山固同志，过高良未免。观其讲义利，首肯意宁惼。所患流弊深，不敢惜謇謇。何为烦吾侪，调停增绻缱。当年屡召对，乾坤伫旋转。致主隆唐虞，入告悉训典。一时虽坎壈，千秋载昭显。至今弦诵堂，犹重师儒选。庙祀等胶庠，天章焕楣扁。至教钦明诚，微悰策敦勉。彭蠡极天流，庐阜截云巘。海岱迟大观，对此神已缅。
题福泉山张三丰手书遗迹
作者：傅玉书
朝代：清

黔中万山争恢奇，福泉远在山城陴。当年边郡始开创，高丘大壑藏蛟貔。仙人想亦避世网，跨江越楚来荒陲。相传结茅夜礼斗，星精照烂如朝曦。乾坤旷荡供啸傲，风雨舛误恣鞭笞。诏书数下不可致，守土敦请徒尔为。道成跨鹤去不返，追慕神异谀以辞。字端行密备梗概，简阅工匠深磨治。诹辰立石诧奇事，碑阴仿佛蟠龙螭。神仙指画胜剞劂，苔侵雨蚀无雕亏。至今屈指三百载，濡墨脱纸犹淋漓。岣嵝《石鼓》尚莫识，瑶函宝笈诚难窥。要之幽远存勿论，思议穿凿羞群迷。儒生论世识大体，孤竹清节传口碑。永乐改元受符箓，张侯勋亦铭鼎彝。不臣不友遂高尚，落落千古知者谁。我朝升平洽文治，山陬僻壤成交衢。欲起仙人叩遗迹，烟霞黯淡空山祠。
挽张之洞联
作者：傅玉可
朝代：清
体裁：联

幕府多才，问风流宏奖如公，古今有几？哲人其萎，当秋气萧森之际，天地同悲。
登昊天阁
作者：傅王露
朝代：清

高阁凌千尺，横栏绕百寻。跻攀通帝座，呼吸正天心。月出湄河晚，云横魏郡阴。风飙窥幕近，牛斗宿窗深。度远钟声漫，凌空磬响沈。彤云环玉戺，白露澹珠林。徙倚瞻无极，迟徊望所钦。尘埃三舍退，时序二毛侵。万类俱帡覆，孤怀或鉴临。九阍知易达，虎豹莫森森。
杂咏
作者：傅眉
朝代：清

驽马喜在后，恶马喜在先。恶马当用辔，驽马当用鞭。燕雀起道傍，驽骀不肯前。狡愤复喘汗，尽日劳鞍鞯。良马心胆定，千里咫尺间。饥不食恶草，渴不饮浊泉。被甲盘蚁封，注波带櫜鞬。主人苟卓荦，筋骨安足怜。铁骑满原野，一匹攻中坚。旌旗为之靡，垒壁随周旋。斩得大将头，战鼓声阗阗。沙场尘土歇，雄心仍九边。
燕
作者：傅眉
朝代：清

春风吹断紫蒲茸，衔入卢家画阁中。只许游丝飞院落，不容柳絮近帘栊。奈何蛱蝶弹轻粉，忽略桃花扑老红。收拾香泥劳苦罢，镜台偷照玉蟠龙。
秋色
作者：傅眉
朝代：清

秋色在村外，柴门久汨没。丘壑云无穷，半晴山雨歇。木叶填风烟，雁底见微月。寒芜砧杵疏，草虫因问发。
𡼱崛山寺门外
作者：傅眉
朝代：清
体裁：古风

颓坐不暇语，第取酒盏斟。神气稍为接，幽悦与我寻。侧睇寺西岩，历落红来禽。高松蔽晴日，薄雨蒙深林。松身时反恻，透亮见日沉。飘渺卷紫縠，飞倾融青金。缘雾忽然过，西南留一岑。当其希微间，遂能合冥心。
教官自嘲联
作者：傅笛
朝代：清
体裁：联

百无一事可言教；十有九分不像官。
梦有持画卷者属余题诗醒忘其一二语因补成之
作者：傅维枟
朝代：清

青霞片片护岩扉，中有飞泉落翠微。几折板桥深柳下，樵儿浣女一行归。渔翁应解爱烟霞，截竹编茅野作家。雨后南溪春水涨，青帆一片出桃花。
梦有持画卷者属余题诗醒忘其一二语因补成之·其一
作者：傅维枟
朝代：清
体裁：七言绝句

青霞片片护岩扉，中有飞泉落翠微。几折板桥深柳下，樵儿浣女一行归。
梦有持画卷者属余题诗醒忘其一二语因补成之·其二
作者：傅维枟
朝代：清
体裁：七言绝句

渔翁应解爱烟霞，截竹编茅野作家。雨后南溪春水涨，青帆一片出桃花。
铜雀台
作者：傅维枟
朝代：清
体裁：古风

阿瞒才力雄如虎，到头却作痴儿语。卖履分香空尔为，西陵岂复知歌舞。漳南寻问铜雀台，舟人北指沙成堆。飞桥连栋今何在，拍岸寒潮朝暮来。
渡龙冈河
作者：傅维鳞
朝代：清
体裁：五言律诗

驱马渡龙冈，初晴波益长。雨多新草绿，秋重远林黄。城郭依沙岸，人家带夕阳。不须生别叹，犹自在吾乡。
过石仲生斋看竹
作者：傅维鳞
朝代：清
体裁：五言律诗

懒我曾多事，栽松始出阑。怜君青眼共，喜借绿筠看。雨色凝新翠，山光割暮寒。隔篱才数武，日得醉来观。
樵径
作者：傅肇修
朝代：清

朝穿半岭云，暮踏斜阳路。不觉负薪劳，歌声破烟树。
钓矶
作者：傅肇修
朝代：清

蓑笠大乾坤，生涯一石存。雨余人独立，家在隔溪村。
陵水县小学堂联
作者：傅肇敏
朝代：清
体裁：联

列强环伺，世界交通，为国家培养人才，占今日全球地步；谈圣贤书，讲中西学，愿多士涵濡教育，撑亚洲半壁河山。
夏凉
作者：傅范淑
朝代：清

千柳万柳风丝柔，五月六月荷塘秋。雷声僻地醒睡鹿，月影一天凉眠鸥。池蛙夜静鼓吹起，十二栏干花雨收。
小园
作者：傅范淑
朝代：清

江南草长六朝地，蓟北春寒二月天。花睡红犹云影护，柳迟青未雨丝牵。沁脾新汲烹茶水，买醉不抛沽酒钱。裁报东风生浅渚，小园争擘衍波笺。
忆览昆明湖
作者：傅范淑
朝代：清

回首玉泉下，白莲十里花。扁舟载落日，欹柳锁流霞。断续蝉声噪，参差鹭影斜。堤边诸钓叟，艳说驻龙车。
春日行
作者：傅范淑
朝代：清

海棠渍露杨搓烟，何似霜叶红秋边。仓庚紫乙花中天，啁啾声来圆复圆。如歌互答如管弦，妙手偶得诗自然。
晓起
作者：傅范淑
朝代：清

丝丝绿柳绾朝烟，燕子衔泥去复还。花外白云呼不起，日高犹抱石根眠。
秋
作者：傅范淑
朝代：清

客里秋光又一年，拈题分韵坐镫前。风敲霜叶漏初永，月上窗纱夜未眠。骂鬼诗成删草稿，惊人句欲写花笺。谁家砧杵惊寒起，况是南楼雁过天。
挽吴可读联
作者：傅铭槐
朝代：清
体裁：联

大识见，大议论，言国家政体，是何等磊落光明，恐俗士矫激沽名，无此胆量；奇文章，奇气节，当生死关头，没半毫迟疑顾虑，比古人从容就义，可谓忠臣。
挽吴可读联
作者：傅铭槐
朝代：清
体裁：联

遗疏感璇宫，怆深轩鼎龙湖，两制重宣慈意；封章留黼座，忆到蓟门马将，九天定鉴孤忠。
忆汉月·残菊
作者：傅隐兰
朝代：清

渐渐阑珊香冷。立尽斜阳红影。伶俜倦蝶也魂销，半是怜香半恨。看红衰翠减，绾不住、秋光转瞬。篱边只剩傲霜枝。笑倩西风扶稳。
忆周菊存孝廉
作者：傅霖
朝代：清

惆怅离踪一水分，澹香楼上忆孤云。多情夜夜江南梦，不为梅花便为君。
王昭君
作者：傅霖
朝代：清

欲诉琵琶泪满巾，边风到处是胡尘。伤心马上容憔悴，还胜当年画里人。
红簿祠
作者：傅霖
朝代：清

绿柳红桥短簿祠，为瞻遗像献空卮。桓公毕竟非英物，喜怒由人不自知。
赠许二舸沨
作者：傅霖
朝代：清

稽山镜水卜茅茨，又是炎炎六月时。因爱直名多召谤，为贪佳句少成诗。干戈历乱逃新鬼，书剑飘零远旧知。只有缠绵许丁卯，一帘疏雨话相思。
送友人出塞
作者：傅霖
朝代：清

白草屯边路，黄花戍里程。西风三万里，吹满别离情。
镇远楼
作者：傅霖
朝代：清

揆日千年才御史，吟风八咏赵平章。层层梵阁联官阁，坦坦仙乡达帝乡。伊里而今通北极，蓼泉自昔跨西凉。升平那数筹边策，舞羽虞阶击坏唐。
题王侣樵诗集
作者：傅霖
朝代：清

愿食三斗艾，不欲逢屈突盖。愿食五斗葱，不欲逢屈突通。我自新亭来古历，海烟沙雨殊寥寂。不闻豪侠健如龙，徒见老伧多似鲫。瑶台七十二神仙，只有王乔最少年。倦驭红鸾朝紫府，偷骑彩凤下青天。紫府青天来我友，玉真一笑夷光丑。目空赵胜客三千，辞压庄生言十九。九尾妖狐双眼碧，珠光剑气知君得，夜戴骷髅哭山月。
月夜作
作者：储世凤
朝代：清
体裁：五言律诗

我携一轮月，西上翠微峰。高挂疏林杪，来听清夜钟。此心如白水，逸响入深松。不觉秋宵冷，衣边霜露浓。
春去也
作者：储右文
朝代：清

恰轻寒、乍离情况。初试清和，著意将他酿。一朝枝上杜鹃啼，麦雨葵风春又往。纵有画屏难障。满地落红谁葬。已知抛却惜花人，无聊只向东风想。
点绛唇
作者：储右文
朝代：清

憔悴心情，春衫试著腰围胜。阑干闲凭，一碧疏帘静。那更东风，落尽残红径。波光映，空明如镜。絮拂娉婷影。
怀任澹存园居
作者：储国钧
朝代：清

浮云结曾阴，天色惨将夕。城中转萧条，何况园居客。柴门闭荒烟，萝径断行迹。四山晚逾翠，一水寒自碧。饥禽将子鸣，落叶和苔积。应迟子猷棹，未蜡阮生屐。何时就君宿，把酒话畴昔。
瓜洲渡江至银山寺访程鱼门
作者：储国钧
朝代：清

辍棹银山麓，披襟青豆房。故人同一饭，情话易斜阳。木叶先秋脱，江云杂雨凉。泠泠上方磬，相送出松篁。
绝句
作者：储国钧
朝代：清

好书堆案经时合，尘事关心逐日多。转忆阻风情味好，一川烟雨看渔蓑。
邻园
作者：储国钧
朝代：清

邻园只在短垣西，灌木阴阴入望迷。冒雨紫藤连夜发，过春黄鸟尽情啼。已看竹屿通茶肆，多恐花塍变菜畦。满眼风光应解惜，玉壶盛酒几人携。
雨后板桥游眺
作者：储国钧
朝代：清

小雨涤残暑，新凉水上生。帆飞岚翠动，燕掠水风轻。津市分斜照，人家共晚晴。淹留恋清景，双眼一时明。
高座寺
作者：储国钧
朝代：清

四百南朝寺，犹余高座名。桫椤花落处，满院碧苔生。石径分茶社，云峰閟磬声。上方无客到，趺坐豁羁情。
宴集诗·其一
作者：储在文
朝代：清
体裁：古风

四序将更始，月穷而星回。我公顺时令，守岁华堂开。遂于均国暇，觞咏会群才。四座挹高言，已觉春风来。异味穷水陆，旨酒盈樽罍。相将乐未央，今宵去难追。
宴集诗·其三
作者：储在文
朝代：清
体裁：古风

济济众君子，杂佩皆夜光。更闻群从贤，新词奏笙簧。接席一堂上，文史何汪洋。杯觞间谈笑，浩思坐飘飏。我公吟怀发，抚时自歌商。谁将冰雪姿，仰酬金玉章。
宴集诗·其二
作者：储在文
朝代：清
体裁：古风

郁郁庭下松，翛翛槛中竹。共此岁寒心，临风韵戛玉。公言壮盛时，彦会踵相续。鸿辞逼岁除，错落烂双目。俛仰六十年，人事如车毂。惟公寿而康，风雅事所独。
宴集诗·其四
作者：储在文
朝代：清
体裁：古风

三年京洛尘，又见岁云暮。朝来登公堂，旅愁风捲雾。几横万卷閒，寒梅一枝护。乃知勋业崇，冲怀在幽素。高会眇难俦，明时良易度。千秋愿若斯，岁岁从公赋。
夕望贻万鹤溇
作者：储大文
朝代：清

黯黯浮云夕照开，间身纵目上高台。自南鸿雁随春去，直北星辰入望来。京邸可容方朔诞，临邛谁爱马卿才。相期共采名山药，云卧铜官漫遣回。
除夕柬王虎正
作者：储大文
朝代：清
体裁：七言绝句

万里烟涛三尺剑，两年风雨一枝灯。匆匆除夕他乡酒，又渡凄凉却月城。
卜算子慢·落花
作者：储宪良
朝代：清

余香已倦，微冷暗催，尽日芳菲无主。多少金玲，难护春愁，一缕传语。倩东风、扶上青天云。莫又被、流莺早觉，窗前捎损红雨。寂寞凭谁侣。只舞阁游丝，画桥飞絮。相伴依依，一样销魂情绪。延伫望、斜阳转遍无寻处。君不见、天涯芳草，尽是春归路。
洞仙歌
作者：储徵甲
朝代：清

梅天过了，尚萧萧残雨。付与羁人做凄楚。忆秋宵听遍，春国余寒，都不似，者样凄凉情绪。瑶台应不远，遥想朱楼，也听叮咚铎铃语。欹枕数深更，入晓行云，可递到、乡关烟树。怕润逼衣篝未成薰，欲寄予都梁，断鸿无据。
一剪梅
作者：储慧
朝代：清

旭日东升上海棠。红映雕梁。绿映瑶窗。晓妆才罢出兰房。罗袂生香。锦袜生凉。风送飞花处处飏。鸭唼回塘。燕啄回廊。流萤也解惜春光。半学调簧。半劝飞觞。
减字木兰花·为从二姑作
作者：储慧
朝代：清

闷怀遮掩。强似无愁含笑脸。便问漂流。诉到伤心话即休。明知无奈。不肯将身填孽债。却怪灵娲。会补青天缺几些。
减字木兰花·赠仙芝姑母
作者：储慧
朝代：清

冰霜怀抱。十载钦迟劳远道。把臂而今。喜偕闺中当竹林。相怜非偶。石上三生缘夙有。豁达如君。肯比嫦娥逊几分。
南乡子
作者：储慧
朝代：清

流火恰才收。南院先惊一叶秋。络纬啼残金井里，含愁。倦倚雕栏看女牛。莲瓣堕溪流。雨褪红妆水国忧。未卜征鸿何日到，凝眸。丹桂飘香罢倚楼。
南乡子·冬夜即事
作者：储慧
朝代：清

月色淡银蟾。阵阵风声到画檐。应是晚来天欲雪，廉纤。细雨如丝冻不黏。炉火阁中添。坐拥金貂下绣帘。满室春温寒不到，红酣。数朵盆花映镜奁。
南乡子·新葺秦邮学署，并建柏荫轩，落成寄怀仙芝姑母
作者：储慧
朝代：清

槐市最清严。喜辟新居敞画檐。月转回廊花映槛，垂帘。风弄银钩戛响尖。伴侣故乡淹。辜负琴樽乐事兼。绣阁依依浑似梦，愁黏。便饮香醪不喜添。
哀痛辞
作者：储慧
朝代：清

驾兰拥兵日，睢阳杀贼时。明知力不敌，一死完伦彝。吾父本儒生，未遇特达知。毁家亟纾难，拒贼麾义旗。一战贼竟却，再战贼复披。傥得一旅援，天威仗王师。人心激义愤，云谷响应随。随在皆挞贼，贼势安能支。愤彼大帅懦，令我鲜民悲。战守三日夜，坐视全军摧。壮哉父被执，烈烈身骑箕。先是予避兵，还家伸孺思。仓皇闻警出，一舸浮鸱夷。提携赖慈母，抚抱怜娇儿。烽火隔重湖，望断情如痴。比归得凶问，马革已裹尸。家破不成丧，百物无一遗。哀哀念衰母，膝下已无儿。干戈苦未平，患难身倚谁。女无荀灌勇，救父围城危。又无北宫孝，养母守深闺。有女竟无用，安能作门楣。
哭墓
作者：储慧
朝代：清

一丘封草蔓，千里返蓬根。不尽伤亲泪，难酬爱女恩。孤忠完大节，薄俗藐衰门。未护馨香报，何人告至尊。
少年游·喜外乡捷
作者：储慧
朝代：清

小病恹恹，重阳过了，整日下帘栊。盼煞江南，音书未到，相对话喁喁。泥金忽报登科信，喜色上眉峰。愿祝郎君，明年及第，人镜艳芙蓉。
少年游·美人足
作者：储慧
朝代：清

玉笋才芽，金莲未蕊，裂帛裹初成。兜罢弓鞋，藏来锦袜，点地更轻盈。香尘留得纤纤印，软步悄无声。藕覆轻移，榴裙低掩，瘦处可怜情。
归梦
作者：储慧
朝代：清

云山迎我画溪隈，蓦被流莺唤醒来。不识晓风残月里，梦魂真否渡江回。
忆江南
作者：储慧
朝代：清

梅风紧，冷透绮罗裳。悄地正怀天末意，画堂忽讶报芹香。喜拆锦书忙。
惜分飞
作者：储慧
朝代：清

帘幕深沉人静悄。杜宇数声啼了。梦醒纱窗晓。博山宝篆香犹袅。睡起凝妆浑觉早。窥镜眉痕略扫。著意东风小。海棠一夜开多少。
惜分飞·忆从二姑
作者：储慧
朝代：清

欲别还期相聚首。记得叮咛时候。一去音沉久。病馀弱骨摧残否。匪石贞心终自守。荼毒怎生禁受。玉质应非旧。连宵梦见分明瘦。
捣练子
作者：储慧
朝代：清

莺语急，蝶魂惊。风雨催春一霎行。绕遍阑干愁独倚，伤春何必为离情。
散馀霞·前题
作者：储慧
朝代：清

粉墙低亚重重影。渐玉阶人静。道是天上良宵，正秋清夜永。人间曲阑独凭。引苕苕离恨。举酒暗祝双星，愿团圆共證。
滴滴金·病中自述
作者：储慧
朝代：清

蕉阴黯淡斜阳色。恁迟迟，过窗隙。镇日如年挨向夕。更昏沉无力。那堪千里音尘隔。渺难闻，空相忆。脉脉衷情何处说。纵离魂谁惜。
相见欢
作者：储慧
朝代：清

月明才上帘钩。正凝眸。忽忆去年今日、动离愁。柳初绿，征帆促，恨难留。寂寞而今经岁、锁眉头。
秋蕊香·七夕
作者：储慧
朝代：清

帘卷星辉如昼。织女渡河时候。龙梭此际应离手。博得鹊桥填就。一年一度光阴骤。滞清漏。支机石畔重逢又。不似尘寰别久。
蝶恋花·寄仙芝姑母
作者：储慧
朝代：清

绣阁依依分袂后。一日三秋，试问君知否。早约重来期莫负，而今底事还延久。况是重阳难聚首。寂寞黄花，也似人消瘦。待得相逢开笑口，金尊共倒花间酒。
蝶恋花·忆外京邸病状
作者：储慧
朝代：清

独对残红眉暗皱。青鸟来时，正是春归后。惆怅京华人病久。而今不识平安否。想是芸窗攻苦骤。更为思亲，忆别成消瘦。盼到玉堂欢聚首。妆台细把衷情剖。
醉花阴
作者：储慧
朝代：清

曲沼芙蕖香乍透。看睡鸳如绣。恼的是蝉声。纨扇频摇无计、消炎昼。新词按拍清商奏。喜晚凉还骤。攀取碧筒杯。试酌金波小饮、黄昏后。
鬓云松令
作者：储慧
朝代：清

步花阴，移藕覆。盼得春来，又是春归后。怪底柳眉浑似皱。袅娜花枝，也向东风瘦。倦拈针，慵刺绣。绕遍阑干，觅句消长昼。怕的黄昏风雨侯。梦断江南，枉把离情逗。
咏菊篱赠周洁庵
作者：储成章
朝代：清
体裁：五言律诗

地异柴桑旧，花还栗里遗。风初吹北牖，香已满东篱。白酒何人送，青山欲待谁。底须到九日，采罢始成诗。
在云沧山房为周藕塘赋
作者：储成章
朝代：清
体裁：古风

廉纤秋雨临秋晓，我速家宾心悄悄。雨过花畦花更好，喜闻杖履来林表。启扉倒屣旭日皎，新知就好花间绕。一觞一咏开怀抱，黄菊丹枫间紫蓼。百卉争妍供品藻，口吟心数欢难了。歌声金石凌霄颢，吟笺互赏争奇矫。更携书画屏幽讨，唐宋元明多墨宝。各出家珍共倾倒，旧醅野蔌殊草草。非此那能心目饱，况复家刻传遗稿。献纻差堪酬赠缟，披吟别后资娱老。逢君未久离愁搅，河干揖别心如捣。送秋送客倍烦扰，酣怀不觉去如扫。千里心知良会少，音书莫惮烦鱼鸟。记取临岐正秋杪，秋杪晴来胜春早。明晨又届阳春小。
渡江云·都门送京少之楚
作者：储方庆
朝代：清

长安居不易。蔽裘典尽，还理旧征袍。念万重烟树，一鞭萧瑟，此去路方遥。高歌且尽将离酒，莫漫牢骚。看茫茫、古今失路，多半是吾曹。飘摇。浮云蔽日，急雪迎风，正长途潦倒。问年来、滔滔江汉，几许波涛。挥毫题遍，芳洲草好，将他屈宋魂招。休更道，置身宜在云霄。
满江红·悼亡
作者：储欣
朝代：清

一别于今，问何处，魂兮飘泊。又早是，残年急景，天寒水落。皓月当头还似昔，空房越觉增萧索。倘归来，蝶梦不曾迷，仍香阁。井臼事，谁操作。冷暖语，空沈著。恨千秋彤管，惯遣贫薄。永夜沈沈憎玉漏，总饶漏短人非昨。也几回，拟把痛怀收，难忘却。
忆秦娥
作者：储氏（成学室）
朝代：清
体裁：词

窗儿白。一轮霁月明如玉。明如玉。瑶阶闲步，梅枝芳馥。灯前才把离骚读。深文惹得双蛾蹙。双蛾蹙。多因往事，苦萦心曲。
浣溪沙·暮春
作者：储氏（成学室）
朝代：清
体裁：词

紫燕双双绕画梁。重重朱户锁斜阳。深闺独坐绣鸳鸯。芳草盈阶侵砌绿，落花满院隔帘香。小园寂寞日偏长。
满庭芳·竹岩嵯尹重来江左，出《双鬟伴读图》嘱题，尚是十年前所作，展卷慨来，为赋是解
作者：储润书
朝代：清

白傅杨枝，樊川绿叶，当时犹未成阴。东风晼晚，芳梦杳难寻。回首读书亭榭，徒惆怅、花落春深。闲情赋、十年抛却，缄恨到如今。画图还省识，娉婷左右，两两同心。算蓬山小劫，也历升沉。试问重逢何处，拈红豆，空盼青禽。须珍重，香温茶熟，莫漫理瑶琴。
念奴娇·过劳劳亭故址
作者：储福宗
朝代：清

断碑遗址，是离尊别泪、曾浇之处。瘦损青山天亦老，底事怀人延伫。寸草心肠，柔丝鬓发，歌哭今犹古。短长亭下，牵车送客良苦。还念十载飘零，销魂此际，徒咏青莲句。说向柳条都不管，那便春风知汝。野店孤蓬，断桥流水，梦觉浑无据。不如归也，滔滔天下谁与。
沁园春·寄越生山居
作者：储福宗
朝代：清

所谓伊人，我欲从之，山阿水湄。纵桃开千树，津迷难觅，菊荒三径，日涉堪陪。换取樵青，相携饭犊，一曲狂歌归去来。前盟在、只七松五柳，尽足徘徊。滑稽玩世休猜。笑出岫云轻去不回。看脚靴手版，登场傀儡，珠楼绮阁，转眼蒿莱。万事沧桑，百年泡影，有底闲愁扫不开。春来也，且提壶挈榼，共醉新醅。
满江红·秋杪忆其年客中州
作者：储福宗
朝代：清

漳水汤汤，想驴背、吟髯如戟。还记否、八叉狂咏，乌丝盈笈。满地军书迟羽箭，一天霜信催刀尺。更燕南赵北老悲歌、身仍客。谁并马，三河杰。重吊古，梁园笔。怅招携道远，鞭丝斜直。试上铜台高处望，乡心好共晨风发。正两溪、秋水浸蒹葭，初肥鳜。
薄幸·枫桥访旧不遇
作者：储福宗
朝代：清

竹扉双扇，乍草没、银筝小院。赋别凤、三年萦系，鬓影欲吹尘面。料有时，慵却金虫，愁浓不耐檀痕浅。待小叠蓉笺，重投鱼素，无奈蓬山更远。怪巷陌，寻常境，翻误却、阮郎寻遍。尽晨钲频促，夜钟重打，做将离恨镕成片。客衾温暖。怕青奴、梦醒微颦，款笑模糊见。空弹锦泪，染就江枫红茜。
点绛唇·秋感
作者：储福观
朝代：清

啼倦寒螀，一襟秋思凭谁道。绮窗人杳。长遍红心草。不听琵琶，已被离愁绕。西风峭。敝衣茸帽。人在天涯老。
九日抵广州
作者：储秘书
朝代：清

搔首南天对夕晖，越王台畔卸征衣。岧峣楼观临沧海，缥缈人烟接翠微。乡信更无鸿雁达，秋风祇有鹧鸪飞。今朝正是重阳节，何处东篱采菊归。
寒下曲
作者：储秘书
朝代：清

边城木落雁南飞，飒飒金飙塞马肥。今夜李陵台上月，照人何处捣寒衣。
濑江道中
作者：储秘书
朝代：清

扁舟越寒溪，篷窗正愁绝。余霞散复收，远火明更灭。雁叫一天霜，渔归半帆月。舟人指前滩，滩水空陈迹。我行叹飘蓬，望望烟波阔。浊酒聊自斟，羁怀那可说。平生对清景，强半在行役。
过友人山居
作者：储秘书
朝代：清

招寻出城南，迤逦翠微路。峰阴豁清晓，花气酿春暮。浓绿罨山村，莺啼不知处。连塍宿麦秀，隔竹新泉注。鸡犬何翛然，幽人此间住。摘蔬留客饭，就石安茶具。习习松下风，迟迟晷景度。晏坐竟忘言，羲皇静中遇。
念奴娇·和赤壁词
作者：储贞庆
朝代：清

投鞭可断，问江东、谁是千秋人物。两点金焦环铁瓮，瓜步临流插壁。千里乘风，一湾带水，浪卷飞如雪。滔滔不尽，消磨几许英杰。一上燕子矶头，旌旗风曳，画角高城发。六代繁华成往事，自古谁无兴灭。逝水东归，片帆北去，老我霜华发。长江天堑，渔舟惯渡明月。
摸鱼儿·和陈其年清明悼徐郎
作者：储贞庆
朝代：清

怅风流、玲珑在否，顿增无限凄切。荒山野径埋年少，恰是清明时节。风雨烈。浑不见、当筵对酒歌喉咽。云穿石裂。叹罗绮灰飞，管弦尘涴，谁谱旧歌阕。江南岸，有约扁舟同挈。十年旧事空说。眉山海外从游者，一样云随湮灭。肠寸结。还恐是、海棠血洒梨花雪。青枝骤折。但转眼经年，柳绵飘处，春又过寒食。
菩萨蛮·禹门松径
作者：储贞庆
朝代：清

幽岩石径苔痕曲，千峰染就高低绿。风激梵声寒，松涛助夜湍。云埋欹路断，日落樵归半。新笋接篱腰，吟情渡小桥。
冬日宿青门草堂
作者：储雄文
朝代：清

岁暮怀人意慷慨，为携吟卷驾轻航。缭垣积草余残雪，古木空巢自夕阳。藉地牛群争烧影，翻空鸦阵点湖光。从知眼底茫茫甚，独自扶藜立草堂。
咏雪亭绝句和皆人
作者：储雄文
朝代：清

木落见茅茨，爨烟寒未起。人语一溪冰，荷担立沙嘴。
夏日侍家在陆编所自著诗古文目录讫赋呈
作者：储雄文
朝代：清

一亩城隅寄陆沈，雨余山色落庭心。虫争晓日鸣幽壁，鸟爱风潭坐绿阴。绕树编篱看引蔓，临阶设榻封披襟。百年著述留盈寸，谁识先生用意深。
晓意示怀园读书诸子兼呈家在陆先生
作者：储雄文
朝代：清

晨兴心骨清，涉趣不暇理。橹声划晴窗，孤阁悬秋水。湿翠招欲来，落影在书几。故人忆园居，幽赏或同此。散帙初日上，钩帘受荷风。心香相吐纳，舌本青莲通。能宣圆妙谛，沧海回鱼龙。鼓荡薄清景，秋阴结遥峰。
晓意示怀园读书诸子兼呈家在陆先生·其一
作者：储雄文
朝代：清

晨兴心骨清，涉趣不暇理。橹声划晴窗，孤阁悬秋水。湿翠招欲来，落影在书几。故人忆园居，幽赏或同此。
晓意示怀园读书诸子兼呈家在陆先生·其二
作者：储雄文
朝代：清

散帙初日上，钩帘受荷风。心香相吐纳，舌本青莲通。能宣圆妙谛，沧海回鱼龙。鼓荡薄清景，秋阴结遥峰。
有访
作者：储雄文
朝代：清

未遇幽人又独还，贪看落日立溪湾。隔溪几处炊烟动，遮断寒林数叠山。
江上同礼执晤方子灵皋因感百川作
作者：储雄文
朝代：清

才难古所叹，摧折权谁司。龙眠五君子，盛事钟灵奇。才名三十年，讵论成与隳。淡涩爱百川，季也情殆移。忽闻百川逝，临风增怅而。今日始晤君，举体何清羸。发言若春茗，甘苦心自知。哲兄竟已矣，诸子空盱睢。赠君加餐饭，岁暮以为期。
访朝阳道院
作者：储雄文
朝代：清

竹径阴阴磬韵流，行来便觉此生浮。道人所得惟贪懒，满地松花散不收。
馈茶歌戏赠曹地山前辈
作者：储麟趾
朝代：清

昔者东坡论茶墨，茶尚白兮墨守黑。墨光可鉴水为用，变现云烟称厥质。山溪女儿解焙茶，初春采采春兰芽。昔贤品茶先品水，始知茶墨非两家。右军潇洒爱笼鹅，墨中之圣记永和。《黄庭》乞与山阴客，烂熳天真此则那。臣仝有诗诗欲仙，嗜茶七碗更翩然。诗兴还从茶味出，茶诗落纸如流泉。地山先生后来杰，笔阵诗瓢两奇绝。晋耶唐耶帖与诗，突过前人人不识。访友频来因树轩，轩中啜茗出平原。先生味之良不恶，携归蟹眼煮黄昏。道子之孙画全册，秋山凝紫春山碧。遍洒珠玑墨未乾，倒薤还兼断钗格。掷来令我喜欲狂，许馈旗枪作报章。兹墨比茶价亿倍，恨无茶山换墨庄。吁嗟乎！精诚感召物其类，聚之所好取若寄。君虽宝墨非戏言，箬笼千里无胫至。
蛟桥怀古
作者：储龙光
朝代：清

万里秋空晚，归鸦念旧林。山连睥睨动，风逼戍楼阴。碧血埋何处，浮云淡至今。惟余宝刀气，幻作水龙吟。
镇湖庵
作者：储龙光
朝代：清

白水曲无边，浮云接远天。渔蓑孤艇雪，茅屋几家烟。弱羽栖难定，青篷泛未旋。泠泠人境外，钟梵为谁传。
书曹孟德诗集后
作者：僖同格
朝代：清

健笔犹从霸气生，毅然横槊主文盟。东汉而上有其匹，大江以南无此声。安得短兵攻老贼，坐看坚垒据长城。诗家共说黄初好，七子何人口舌争。
夏兴
作者：僖同格
朝代：清

水车幽巷寂无哗，廿载重来此卜家。二寸鱼游三尺水，独身树长并头花。心清顿觉炎威减，地僻还令睡思加。倚坐蒲桃青荫底，梦为蝴蝶到《南华》。
杂言
作者：僖同格
朝代：清

古墓金台阴，深林若城府。墓前老华表，夜半作人语。不知语向谁，凄音杂寒雨。宁事燕昭王，莫见张广武。
秋晚行
作者：僖同格
朝代：清

秋原落日秋坟荒，老狐出踞坟穴旁，呼风向月啼晚凉。道人步屟榛莽中，搴蓬坐指枯？？。吾与汝皆亡是公，尔未尝死我未生。野磷古血徒相惊，归欤试作《秋晚行》。呜呼！世人鲜有不死身，东坡说鬼君无嗔，鬼亦岂不尝为人。且与妇子烹秋茶，寒镫作蕊如作花，道人夜久犹咨嗟。
秋晚行
作者：僖同格
朝代：清
体裁：古风

秋原落日秋坟荒，老狐出踞坟穴旁，呼风向月啼晚凉。道人步屟榛莽中，搴蓬坐指枯𩪘𩩝。吾与汝皆亡是公，尔未尝死我未生。野磷古血徒相惊，归欤试作《秋晚行》。呜呼！世人鲜有不死身，东坡说鬼君无嗔，鬼亦岂不尝为人。且与妇子烹秋茶，寒镫作蕊如作花，道人夜久犹咨嗟。
挽郭嵩焘联
作者：僧东林
朝代：清
体裁：联

大众尽歌功，我辈难忘真活佛；一朝如入定，前身或是古先生。
雁门烟雨
作者：僧喝能
朝代：清

濛濛雨气近黄昏，过客分明说雁门。鸿雁几时来此地，烟云终日闭孤村。盘空路作惊蛇去，入险山如渴鹿奔。遥望前头深峡里，微茫残霭数声猿。
鲫潭霁月
作者：僧喝能
朝代：清

野迥天空水淼漫，银蟾泻影出云端。聚星亭落群峰碧，钓月船回一棹寒。籁寂波光拖玉练，更阑斗转荡珠盘。清池曾照禅心现，争似东湖说大观。
贺陈竹士娶继室王梅卿联
作者：僧懒云
朝代：清
体裁：联

几生修得到；一日不可无。
信士有赠袍服者赋诗酬之
作者：僧明河
朝代：清

粗布衣裳足禦冬，一针一线要从容。于今世路风霜重，切勿郎当大样缝。
挽郭嵩焘联
作者：僧笠云
朝代：清
体裁：联

学问文章，四千年后所仅见；忠信笃敬，七万里外无间言。
五妃墓
作者：僧莲芳
朝代：清

岂顾倾城色，应知大运归。情同垓下惨，事与马嵬非。冢草留青黛，山花舞绣衣。一坏香玉地，寂寂对斜晖。
初夏
作者：僧鉴
朝代：清

落尽红芳入夏初，槐阴绕屋竹扶疏。清风一室閒钟磬，疏雨幽窗自看书。
秋海棠
作者：僧鉴
朝代：清

红甲垂垂白露姿，薜萝墙下最堪宜。不教鹦鹉呼肥婢，肯与莲花作侍儿。几处闭门秋雨后，何人立月晚香时。愁肠欲断非关汝，续命无烦叶底丝。
永胜寺门联
作者：僧颖勤
朝代：清
体裁：联

永和风日宜吾辈；胜地园林得□□。
己亥南菜园落成主人偶作
作者：儿玉源太郎
朝代：清

古亭庄外结茅庐，毕竟情疏景亦疏。雨读晴耕如野客，三畦蔬菜一床书。
乌夜啼
作者：允礼
朝代：清

白日已尽庭栖乌，将子八九名相呼。曲房沈沈绮疏闭，流苏宝帐宵眠孤。一啼烛泪红珠滴，再啼月落青林黑。啼到天明窥镜奁，乌头未白人头白。
九折坂
作者：允礼
朝代：清

蜀险历益奇，卬崃扩西臂。昔年峻坂名，九折今躬莅。冰凌夏犹结，况躔婺女次。鞚冻支策登，列骑束如猬。鼓勇跻其颠，雺雾开目眦。群山次第出，俯瞰等平地。豁达关徼通，华羌指掌视。如披枕秘书，标新复领异。
兴平
作者：允礼
朝代：清

棠梨瑟瑟水无波，词客千秋托兴多。汉庙唐陵残照里，路人偏指马嵬坡。
宝鸡
作者：允礼
朝代：清

矗矗西山万玉篸，塔河津渡晓霜含。樵夫指点秋林外，桥栈连云三十三。
春草
作者：允礼
朝代：清

不辨江蓠与杜蘅，东风吹处一时生。西河冉冉寻芳路，南浦萋萋送客情。细雨迷离添杳霭，夕阳掩映更分明。垂鞭最忆花时节，河畔青青纵马行。
沔阳谒诸葛武侯祠
作者：允礼
朝代：清

遭逢鱼水自南阳，将相才兼管乐长。祠树能回万牛首，臣家本有百株桑。卧龙地近乡山古，筹笔人遥驿路荒。庙貌嵯峨一瞻拜，到门沔水鉴清光。
碑洞
作者：允礼
朝代：清

飞龙氏后史继作，胚胎妍？穷元漠。伐石摩丹示万世，岐阳岣嵝神工错。嬴刘而后何班班，有唐制作留人间。凤翥鸾骞竞翀举，至今落翮成丘山。黉宫前后胪苍碣，或露或覆森森立。窅窱俨如洞壑幽，磊砢半与土花碧。圣经中列崇堂皇，其余篆籀环堵墙。其行隶草各殊势，昭揭日月连星芒。奏置忆自宋元祐，鸿都太学同争购。雪叠溪藤墨凿池，诘朝烟散风驰骤。经石呵护有神灵，诸刻未免随沦冥。或时骊珠抵乌鹊，间用至宝充甃瓴。真迹已遥初拓少，遗文可听埋荒草。我朝加饬守土臣，护视历久仍完好。即今宸翰品入神，一波一折前无邻。唐规晋矩何足数，几暇不废临摹勤。赐书常得窥笔法，奄有百代流风洽。自非博览遍诸家，谁从岩窦穿云峡。朅来奉使剑外行，还辕载历周西京。讲阅事竣启文庙，肃谒先圣观诸生。因得周视碑版处，古气磅礴蛟龙据。剜剔苔藓出节角，别白同异识题署。强半虽从拓本看，雕镌对玩神光完。雅俗妍媸不一例，杰作自诣乾坤端。报命有期遑细剖，往复摩挲难释手。规模鸿笔劖一拳，槐庑庶托长不朽。
碑洞
作者：允礼
朝代：清
体裁：古风

飞龙氏后史继作，胚胎妍�穷元漠。伐石摩丹示万世，岐阳岣嵝神工错。嬴刘而后何班班，有唐制作留人间。凤翥鸾骞竞翀举，至今落翮成丘山。黉宫前后胪苍碣，或露或覆森森立。窅窱俨如洞壑幽，磊砢半与土花碧。圣经中列崇堂皇，其余篆籀环堵墙。其行隶草各殊势，昭揭日月连星芒。奏置忆自宋元祐，鸿都太学同争购。雪叠溪藤墨凿池，诘朝烟散风驰骤。经石呵护有神灵，诸刻未免随沦冥。或时骊珠抵乌鹊，间用至宝充甃瓴。真迹已遥初拓少，遗文可听埋荒草。我朝加饬守土臣，护视历久仍完好。即今宸翰品入神，一波一折前无邻。唐规晋矩何足数，几暇不废临摹勤。赐书常得窥笔法，奄有百代流风洽。自非博览遍诸家，谁从岩窦穿云峡。朅来奉使剑外行，还辕载历周西京。讲阅事竣启文庙，肃谒先圣观诸生。因得周视碑版处，古气磅礴蛟龙据。剜剔苔藓出节角，别白同异识题署。强半虽从拓本看，雕镌对玩神光完。雅俗妍媸不一例，杰作自诣乾坤端。报命有期遑细剖，往复摩挲难释手。规模鸿笔劖一拳，槐庑庶托长不朽。
蒲州
作者：允礼
朝代：清

龙门一曲处，风气萃蒲津。关险全临晋，山形半入秦。楼窥飞鸟上，柏郁大河滨。祇有重华日，环回万古新。
西安
作者：允礼
朝代：清

横鞭上灞桥，回眺秦封域。五纬非昔辉，八川犹湜湜。林表隐终南，高秀仙都匹。绵延带埤堄，平掌对门阈。遥想虎踞年，雄视小八极。缇绣大照耀，土木天偪仄。五陵竞豪奢，九衢恣崇饰。香车斗风游，华屋鸣钟食。王气盛蓟门，鹑野遂寡色。当年西笑人，回望燕台日。
观盐池并谒池神庙有作
作者：允礼
朝代：清

参井分野郇瑕封，唐都南畔虞畿东。岳渎宣精钟巨浸，府海不让神明功。纵迩横遥幅百里，澄渟黝窅灵源通。疏列畦塍错绣壤，酾渠瀹注波㳞瀜。甘卤密{辶己}液潜漉，一宿霜练冰长空。炫转晶荧耀天日，锻椎圭璧堆玲珑。轺装{拖扌换车}载均民食，远近给足公私丰。引水首夏迄秋仲，成实自有灵旗风。讵假熬波漉沙力，惟勤斥堠坚垣墉。知者造物巧者和，总藉天贶回昭融。圣朝百神并崇报，一方秩祀尤优隆。云榜高揭志信向，庥光永愿涵璇穹。
观盐池并谒池神庙有作
作者：允礼
朝代：清
体裁：古风

参井分野郇瑕封，唐都南畔虞畿东。岳渎宣精钟巨浸，府海不让神明功。纵迩横遥幅百里，澄渟黝窅灵源通。疏列畦塍错绣壤，酾渠瀹注波㳞瀜。甘卤密■液潜漉，一宿霜练冰长空。炫转晶荧耀天日，锻椎圭璧堆玲珑。轺装䡐载均民食，远近给足公私丰。引水首夏迄秋仲，成实自有灵旗风。讵假熬波漉沙力，惟勤斥堠坚垣墉。知者造物巧者和，总藉天贶回昭融。圣朝百神并崇报，一方秩祀尤优隆。云榜高揭志信向，庥光永愿涵璇穹。
金山
作者：允礼
朝代：清

雪浪东来万里流，孤悬金碧照沧洲。秋生极浦平分外，人语诸天最上头。京口帆樯残照远，海门烟树落潮浮。六朝遗迹知多少，付与诗人一倚楼。
铜雀台
作者：允礼
朝代：清

台荒人去杳难留，遗迹苍茫不可求。当日桥陵尽西望，于今漳水自东流。香消罗绮寒云合，地歇笙歌野草秋。毕竟君王归未得，空余烟外夕阳愁。
恭侍圣驾阅视河堤
作者：允礽
朝代：清

河干芳草正萋萋，辇路逶迤接大堤。新绿渐添杨柳岸，春烟多在杏花蹊。行宫日近千官集，平野云连万幕齐。淮浦昔闻忧水国，祇今瑞麦满平畦。
瞻仰盛京宫阙念祖宗创业艰难恭赋
作者：允礽
朝代：清

祇命趋辽海，崔巍仰旧宫。庄严天气肃，盘踞地图雄。念昔开王业，乘时奏武功。师征方自葛，城淢又迁丰。一剑风尘际，三陲指顾中。神威宣率土，求莫协苍穹。式廓弥增壮，维垣遂克崇。八门连阃域，双阙拄高空。曳佩千官入，输琛百国同。兵农旋定制，礼乐渐移风。爰及纯熙介，逾看景历融。中原欣定鼎，故里抱遗弓。陶复追家室，舂陵望郁葱。星辰咸拱北，王气本从东。幸是余休渥，还令后裔蒙。圣慈垂闿泽，敕遣谕微躬。远历关山峻，来亲祀典隆。丕基劳栉沐，奕叶荷帡幪。松槚灵祇护，枌榆社饮通。有怀长不寐，明发惕渊衷。
菩萨顶雪月
作者：允礽
朝代：清

山川皎洁一时匀，始信空王道力真。蓬海三千皆种玉，绛楼十二不飞尘。侵衣夜色浑疑昼，绕座寒光未觉春。总为圣神徵瑞应，万年有道福骈臻。
赐山阴耆民王锡元兄弟联
作者：允礽
朝代：清
体裁：联

五枝锦树荣今代；百秩仙筹萃一门。
过开山庙
作者：允礽
朝代：清

东去指徂徕，巡行亦壮哉。人从千嶂度，路想五丁开。云气连秦观，烟光接汉台。春阴岚翠润，溪转径迂回。
陪驾幸五台
作者：允礽
朝代：清

凤刹虹幡碧落悬，盘空磴道白云穿。上方恍在诸天外，积雪疑从太始前。山号清凉澄法界，地开功德引飞泉。曼陀花雨纷纷落，总为君王种福田。
黄河
作者：允礽
朝代：清

黄河天下险，万古亘乾坤。不睹灵涛壮，安知禹力尊。水雷无定响，江海欲全吞。此际乘槎稳，安澜荷圣恩。
扈跸恭读御制诗文恭纪
作者：允祉
朝代：清

帝歌《瓠子》即平成，宵旰精勤更省耕。物在春台皆自乐，野张行殿见舆情。民瞻采舸花前拜，马避嘉禾柳外行。过沛横汾徒羡美，宸章全是为苍生。时迈乘阳辇路遥，宸游非为物华饶。河沈璧马波涛静，诏下金鸡贯索消。万国冠裳迎圣禹，四方云日觐神尧。篇章训诰皆师古，徒解敷词笑六朝。
扈跸恭读御制诗文恭纪·其一
作者：允祉
朝代：清

帝歌《瓠子》即平成，宵旰精勤更省耕。物在春台皆自乐，野张行殿见舆情。民瞻采舸花前拜，马避嘉禾柳外行。过沛横汾徒羡美，宸章全是为苍生。
扈跸恭读御制诗文恭纪·其二
作者：允祉
朝代：清

时迈乘阳辇路遥，宸游非为物华饶。河沈璧马波涛静，诏下金鸡贯索消。万国冠裳迎圣禹，四方云日觐神尧。篇章训诰皆师古，徒解敷词笑六朝。
扈驾谒陵
作者：允祐
朝代：清

迢遥一望郁苍苍，烟霭云岚带瑞光。万代共瞻先泽远，一人亲展孝思长。山前细听《箫韶》奏，松下时陈俎豆香。尽仰发祥来此地，自今永世卜遐昌。
恭和御制耕织图诗
作者：允祥
朝代：清

历历三时况，如陈《七月》篇。秋云青甸里，春雨绿畴边。圣政先无逸，皇心重有年。孜孜宵𭆺意，总向画图传。玉帛梯航远，山龙绘绣工。岂知寒女事，犹入睿吟中。勤俭昭淳俗，劳思爱古风。垂裳开至治，衣被万民同。
恭和御制耕织图诗·其一
作者：允祥
朝代：清
体裁：五言律诗

历历三时况，如陈《七月》篇。秋云青甸里，春雨绿畴边。圣政先无逸，皇心重有年。孜孜宵■意，总向画图传。
恭和御制耕织图诗·其一
作者：允祥
朝代：清

历历三时况，如陈《七月》篇。秋云青甸里，春雨绿畴边。圣政先无逸，皇心重有年。孜孜宵𭆺意，总向画图传。
恭和御制耕织图诗·其二
作者：允祥
朝代：清

玉帛梯航远，山龙绘绣工。岂知寒女事，犹入睿吟中。勤俭昭淳俗，劳思爱古风。垂裳开至治，衣被万民同。
圣祖万寿诗
作者：允祦
朝代：清

圣历绵长亿万年，一周花甲始开先。仙桃灿烂方舒蕊，海日曈昽始丽天。文德武功齐入舞，宸章宝训几成篇。趋庭共惬承欢意，无限春风绕御筵。
圣祖万寿诗
作者：允祹
朝代：清

宝殿欢开介寿觞，蓬莱佳气驻春阳。日融丹仗龙旂暖，花绕彤墀凤扆香。华渚流虹钦诞昊，《康衢》《击壤》迈歌唐。彩衣侍宴天颜喜，庆自宫庭洽万方。
乾清宫侍宴
作者：允祺
朝代：清

仙禁初舒一叶蓂，瑞云时向玉阶停。尧尊香满春前举，天语温多醉后听。无限恩光分几席，始知乐事聚家庭。年年此际陪欢宴，四海雍和万类宁。
双峰歌
作者：允祺
朝代：清

剑台北望得双峰，巍然耸出青芙蓉。彼此相依殊回绝，参差并峙何玲珑。枯藤屈曲蟠其上，仰看体势如虬龙。径仄岂容樵牧至，石高时见云霞封。就中瀑布倚空泻，淙淙声应千林松。游人到此奇绝处，顿令洞目开心胸。倚树徘徊不能去，泠然暮色无行踪。青沟此去知不远，禅关未见先闻钟。
白云寺
作者：允祺
朝代：清

山高每出云，有寺在山上。谁向寺中游，白云自来往。
夏日山庄应制
作者：允禄
朝代：清

山庄宜夏日，五月似秋凉。瑞草随风动，名花裛露芳。鸟啼青嶂下，燕掠碧溪傍。佳景陪宸赏，惟思献寿觞。
七夕
作者：允禧
朝代：清

银河脉脉渡云軿，未拟穿针倚画屏。独向闲阶风露下，夜深无语拜双星。
冬日送玉有归里
作者：允禧
朝代：清

一帆高挂暮江头，万里归心葭菼洲。早岁莫吟平子赋，春风还上仲宣楼。山围落日催寒叶，水下平沙滞远舟。樽酒重倾歌未断，朔云南雁动离忧。
双径
作者：允禧
朝代：清

客去自掩关，林深鸟声静。徘徊夕阳中，秋烟淡孤影。
圆明园召看烟火恭纪
作者：允禧
朝代：清

银汉星桥不动尘，斜飞火凤入勾陈。一声雷起地中蛰，万树花开天上春。太乙高楼灯似昼，未央前殿月移轮。君王行乐新年盛，先使恩光遍近臣。
塞外秋望
作者：允禧
朝代：清

秋清旷何极，望迥步初停。一雁来空阔，千峰入杳冥。炊时烟独白，牧处草犹青。古塞残阳下，低徊记所经。
夏夕得易岛庵浙江书
作者：允禧
朝代：清

我意类焦土，故人如甘霖。相思隔万里，何能润寸心。想思燕山峻，相思越水深。燕山越水间，中有明月临。不照合欢被，独照孤桐琴。盘中双鲤鱼，袖里双南金。清泪掩离绪，悲喜交中襟。书中多箴规，古道良足钦。花前一展读，空阶凝碧云。
春日携李眉山彭湘南王兰谷藏上人重游盘山自西甘东甘二涧历上方东竺
作者：允禧
朝代：清

上有可攀下可援，乱石插脚松碍肩。盘山之游信奇绝，我今不到又几年。西峰朵朵开青莲，东峰半绾湘娥鬟。中峰鹄立峙云汉，游人迹绝终古寒。招呼胜友理幽事，山瓶载酒春风颠。阴崖未放百草坼，暖溜暗滴层冰穿。两涧猿鸟犹依然，山中老僧还晏眠。青冥可望不可蹑，轧轧笋舆争后先。一折一转历幽邃，那知半岭平如毡。不爱坦夷爱险仄，缒身却下千仞渊。云根或有龙精缠，不然栖止飞行仙。攀萝曳葛递偃仰，断壁置屋琉璃悬。绵堆退谷乍娟秀，东庵错锦花连天。兴阑亦复舍此去，山灵哑哑嗤愚顽。恨无奇句压百怪，只有烂醉轻万缘。后人莫惜破两屐，觅我题字春岩烟。
春风篇
作者：允禧
朝代：清

天上有春风，鼓荡浩劫开鸿濛。地上有春风，昭苏品汇杂包蒙。人心有春风，消除泥滓如虚空。今风接古风，一片春融融。层冰消大壑，生意到微虫。尘埃野马吹不尽，但见翠虚之府高畅春风中。天根月窟秘真气，春风在天不在地。披拂草木流山川，春风在地不在天。春风天地俱无私，含蠕有物舒而滋。人心尚保春风时。
晓起登画笥楼望西山晴雪
作者：允禧
朝代：清

三更滕六翻雪车，香篝宿火重帘遮。街鼓冬冬破初日，巡檐起视庭前花。弄寒作软两无赖，东风潦倒纷腾拿。振衣高楼试骋目，柳丝不见黄金芽。城头好山如揖客，界天一道瑶光斜。何处三百六十寺，老松压折空查丫。我欲策杖访流水，屐齿破冻穿㟏岈。琤鏦忽闻作檐溜，嗒然坐对春无涯。
月夜台上听友人弹琴
作者：允禧
朝代：清

高台夜色深，月下闻清琴。能使座中客，俱生尘外心。石泉泻寒碧，霜竹折孤音。曲罢长天静，忘言一整襟。
村夜
作者：允禧
朝代：清

旅舍灯犹在，村人语渐稀。山兼寒月静，叶带暗霜飞。厩马啮槽枥，邻鸡唱翠微。烟霞惹残梦，幽思满柴扉。
游上方山
作者：允禧
朝代：清

鸦飞红树报秋晴，人在荆关画里行。半日闲为尘外客，十年心契此山名。蜂窠僧舍围岩住，螺髻云梯叠石成。绝顶茅庵游不到，天风吹下转经声。
漳台怀古
作者：允禧
朝代：清

炎灵焰尽土崩分，谯上兴师志不群。世系已从曹相国，碑铭合署汉将军。无何卖履成悲泣，几见当涂是谶文。惟使陈思夸健笔，《感甄》一赋不堪闻。
灌花
作者：允禧
朝代：清

阶砌罗群芳，宛然如藻缋。照日相鲜新，临风各向背。盱睢忘忧子，淡焉此静对。荣谢寄流转，采色看迭代。休兹造化心，泽物恐不逮。园丁汲井栏，时时自灌溉。
琴歌
作者：允禧
朝代：清

秋风缩涩闻蟹行，虚堂脉脉通元冥。夜深雨细枫江鸣，阑珊北斗低玉绳。四座无言香篆凝，拨剌一声空谷惊。乾坤奠定太古情。
画意
作者：允禧
朝代：清

乔木数家村，结茅岩畔住。隔篱人语声，为问前山路。绝涧奔流下，喧豗万木中。幽人云外至，疑是雨兼风。浦口欲移舟，前山暖将曙。不见芦中人，但闻隔烟语。濯足青林下，长流曳古苔。猿猱与麋鹿，各自饮溪回。高人读道书，兀坐千峰里。双鹤暮盘云，影在寒潭水。寻山凭一杖，芳草绿萋萋。花落无人管，春深叫竹鸡。
画意·其一
作者：允禧
朝代：清

乔木数家村，结茅岩畔住。隔篱人语声，为问前山路。
画意·其三
作者：允禧
朝代：清

浦口欲移舟，前山暖将曙。不见芦中人，但闻隔烟语。
画意·其二
作者：允禧
朝代：清

绝涧奔流下，喧豗万木中。幽人云外至，疑是雨兼风。
画意·其五
作者：允禧
朝代：清

高人读道书，兀坐千峰里。双鹤暮盘云，影在寒潭水。
画意·其六
作者：允禧
朝代：清

寻山凭一杖，芳草绿萋萋。花落无人管，春深叫竹鸡。
画意·其四
作者：允禧
朝代：清

濯足青林下，长流曳古苔。猿猱与麋鹿，各自饮溪回。
登平山绝顶
作者：允禧
朝代：清

关山万里望中收，策杖危岩最上头。畿辅西来雄镇列，渔阳东去大河流。归樵独立看云晚，游骑闲盘射雁秋。今日三边烽燧息，晚烟斜照恣夷犹。
读渊明诗
作者：允禧
朝代：清

轻重若云殊，毫末形泰山。此身亦外物，穷达应齐观。渊明瑰伟人，毕世空投闲。弹琴与饮酒，笑语杂长叹。微辞契道妙，冥心何怨言。遗编照寰宇，把读怡心颜。娟娟松柏林，惠风流其间。精金宁思锻，良玉非待镌。眷怀世已远，知音古所难。
送易公仙之越赴旧任
作者：允禧
朝代：清

明镫绿酒张高堂，晓风残月催行装。临觞不御各相视，离忧恻恻缠中肠，人生那得无分手，道谊相亲惟可久。须知别后梦魂牵，何如且尽杯中酒。扬州远在天之涯，悲君万里不还家。青云有路应须致，白首微官亦可嗟。夕阳衰草关河道，南雁声中霜信早。长途努力更加飧，无计为君慰衰老。来往京华十载余，空怜此别恨何如。更为后会知难再，莫惜因风数寄书。
邦均野寺
作者：允禧
朝代：清

僧罢夕阳钟，客怀正孤绝。山鸟下空林，自啄茅檐雪。
题易张有为隐士李眉山画萝村图歌
作者：允禧
朝代：清

易君不费三日工，青山移向晴窗中。猩猩毛枯鲛血死，河汉月黑垂长虹。盘山磊落千万峰，豸峰耸快称厥雄。块然古翠泄灵秘，入君墨沼无隐踪。君言峰好人更好，豸青山人世间少。山人我亦旧相知，闻君此言更倾倒。唐宋丹青大有人，每逢佳士乃传真。此子正宜置岩壑，笔中有道交有神。仙李盘根干五百，蒙瞳毷氉遭重谪。耻将鹏鹗共飞腾，甘与鳅䱓同窟宅。白板青葌归去来，绿萝阴处读书台。紫兰飘香黄鹤舞，金花孔雀同徘徊。冥心披发成长往，五云无恙三芝长。此村此画世无两。
题画赠易祖栻
作者：允禧
朝代：清

天工掷下碧玉环，飞龙游云藏其间。黑松使者管城子，夺取秀色归屏山。天孙机杼垂天巧，尺素徘徊度青鸟。第一峰头金饼圆，云霞照破壶天小。松年院本非士夫，大年一派传倪迂。郑虔王维真秀绝，丹青想像开元初。十里江南小平远，湖山是处情缱绻。渔艇泊香莲浦秋，陇犊眠青稻畦晚。男儿生来心好奇，天地画笥真吾师。朅来坐我孤亭上，貌取横塘烟雨时。
九月八日送友之越
作者：元奭
朝代：清

江边杨柳正萧条，游子秋深放小舠。故国明晨空对菊，他乡何处独题糕。寒潮带雨催兰桨，霜叶随风恋布袍。此去不须寻往迹，越王宫殿总蓬蒿。
平山堂看荷
作者：元度
朝代：清

云水无消歇，平堤尚芰荷。棹歌随意住，鸟语不能多。山远迷秦望，天低近汨罗。老僧如旧燕，补屋又来过。
送钱圣桢赴佟方伯楚幕之招
作者：元志
朝代：清

江月照孤舟，有客鸣素琴。天风指端起，调高思何沈。借问所念谁，楚国有遗音。庾月南楼好，陶柳西门深。羊公岘山顶，今有谁登临。思欲一相访，芳踪何处寻。寻此亦云易，远行难为心。
钱陆灿室联
作者：元志
朝代：清
体裁：联

名满天下，不曾出户一步；言满天下，不曾出口一字。
改河竹枝词三首·其一
作者：元理
朝代：清
体裁：词

涨渚重翻旧渥洼，草青鹤脚深泥沙。严令行催力畚插，县官日日碧油车。
改河竹枝词三首·其三
作者：元理
朝代：清
体裁：词

柿树滩头争晒网，遗民台上重垂纶。准期滚滚桃花水，沙尾沙头日几巡。
改河竹枝词三首·其二
作者：元理
朝代：清
体裁：词

碧湾将变酒家村，草屋重招白也魂。昨夜梦中闻欸乃，舳舻几只到山门。
妙严山房小集
作者：元琳
朝代：清
体裁：七言律诗

小集萧斋兴独豪，蓬门星聚碧天高。曾收蒟酱扶行竹，久掷昆吾切玉刀。白眼看人悬斗印，紫髯许我着方袍。少年游侠浑如昨，不觉头颅巳二毛。
一览楼
作者：元璟
朝代：清

未放九峰舟，先登一览楼。天清鹤孤唳，地尽海东流。佛土由来净，神仙不易求。松风和梵籁，涤荡客中愁。
三忠祠
作者：元璟
朝代：清

播越无全业，艰危不顾身。厓山倾一旅，柴市接三仁。棋到残难算，金从炼后真。崇祠妥海角，岁岁荐香蘋。
十月朔入会稽平阳寺参寒泉老人
作者：元璟
朝代：清

双眼平生隘八垓，江东法社半蒿莱。波光清泛耶溪曲，山色奇争委宛开。钟自万松阴里出，人随一雁影边来。须知水乳相投合，缒石磨砖挽不回。
华亭杂感
作者：元璟
朝代：清

木落霜清白苎城，暮砧才动旅魂惊。揽衣力尽秋星影，访旧听残邻笛声。画手有神同鹤瘗，诗坛无主散鸥盟。青溪一曲红桥路，今日何人肯好名。不见风流柯九思，周郎词曲惯传奇。人情未必皆如此，吾道纷然孰可为。蹋月偶寻黄犬冢，临波难辨赤乌碑。菊花亦似多愁物，一夕催人上鬓丝。一片孤云何所依，梦魂只向越山归。千盘涧道雪浮屐，十里松门翠扑衣。霜栗遥知猿采熟，肉芝怕被鹿衔稀。自嗟踯躅风尘久，不耐登高送雁飞。买山计左愧支郎，一笠重来二陆乡。秋后云林多瘦碧，愁边烟月易昏黄。催诗叶落梧桐井，搅梦虫依薜荔墙。圆泖沧波真浩荡，归心轻逐白鸥翔。
华亭杂感·其一
作者：元璟
朝代：清

木落霜清白苎城，暮砧才动旅魂惊。揽衣力尽秋星影，访旧听残邻笛声。画手有神同鹤瘗，诗坛无主散鸥盟。青溪一曲红桥路，今日何人肯好名。
华亭杂感·其三
作者：元璟
朝代：清

莼丝菰米及时鲜，便拟吴淞买钓船。唳鹤滩声来枕畔，横云山翠落檐前。谈谐名理青松尘，钞借奇书白玉笺。閒到四贤祠下坐，竹风青冷月孤圆。
华亭杂感·其三
作者：元璟
朝代：清
体裁：七言律诗

莼丝菰米及时鲜，便拟吴淞买钓船。唳鹤滩声来枕畔，横云山翠落檐前。谈谐名理青松麈，钞借奇书白玉笺。閒到四贤祠下坐，竹风青冷月孤圆。
华亭杂感·其二
作者：元璟
朝代：清

不见风流柯九思，周郎词曲惯传奇。人情未必皆如此，吾道纷然孰可为。蹋月偶寻黄犬冢，临波难辨赤乌碑。菊花亦似多愁物，一夕催人上鬓丝。
华亭杂感·其五
作者：元璟
朝代：清

买山计左愧支郎，一笠重来二陆乡。秋后云林多瘦碧，愁边烟月易昏黄。催诗叶落梧桐井，搅梦虫依薜荔墙。圆泖沧波真浩荡，归心轻逐白鸥翔。
华亭杂感·其四
作者：元璟
朝代：清

一片孤云何所依，梦魂只向越山归。千盘涧道雪浮屐，十里松门翠扑衣。霜栗遥知猿采熟，肉芝怕被鹿衔稀。自嗟踯躅风尘久，不耐登高送雁飞。
南渟画扇三桥索题
作者：元璟
朝代：清

病里心情尽自闲，碧云红树掩双关。瘦腰一把凭乌几，只写元人没骨山。